PUTIN PRELOMIO, U SRBIJU STIŽU MOĆNE RUSKE UBICE: Ovaj PVO sistem u REGIONU imaće samo NAŠA ZEMLJA\nIspali 2.500 granata u minutu iz dvocevnih topova, Foto: Printscreen\nSrbija će biti jedina zemlja u regionu koja će posedovati ovaj PVO sistem\nObjavljeno: 14.02.2020. 07:42h\nUoliko se obistine te nezvanične najave, Srbija će biti jedina zemlja u regionu koja će posedovati ovaj PVO sistem.\nSistem za PVO „Pancir S1“ taktički je sistem koji služi za zaštitu pojedinih strateških objekata ili vojske, kao što su aerodromi, velika preduzeća, gradovi, jedinice na ratištu. Okvirno, jedan sistem može da štiti prostor borbenog rasporeda jedne brigade u odbrani.\nPancir, ubica svih pretnji iz vazduha\nProf. dr Mitar Kovač, direktor Evroazijskog bezbednosnog foruma, objašnjava za Sputnjik da je to hibridni sistem koji se sastoji od topova i raketa. Autonoman je, ali može da se umreži u formaciju ili rasporedi zasebno.\n„Namenjen je za dejstvo po svim vazdušnim ciljevima – od aviona, bespilotnih letelica, avio-bombi, krstarećih raketa i drugih minijaturnih ciljeva, imajući u vidu performanse osmatračkih sistema i sistema za vatreno dejstvo“, objašnjava Kovač.\nVatrena moć „Pancira S1“\nKalibar topova je 30 milimetara i dvocevni su. Mogu da ispale oko 2.500 granata u minutu, dok je brzina granata na ustima cevi oko 960 metara u sekundi. U borbenom kompletu nalazi se 1.400 granata. Efikasan domet topova je do tri kilometra uvis i do četiri kilometra udalj.\nTopovi se u borbenom modulu mogu pokretati kružno, u velikom rasponu uglova od -9 do 85 stepeni. Sposobni su da gađaju ciljeve koji dostižu brzinu od čak 1.000 metara u sekundi.\nRaketni sistem „Pancira S1“ poseduje 12 raketa, koje mogu da pogode metu u vazduhu na visini do 15 kilometara i daljini do 20 kilometara. Ovaj sistem može da sa osam raketa istovremeno gađa četiri cilja, sa verovatnoćom pogađanja od 70 odsto po raketi. Pošto se obično šalju dve rakete po cilju, verovatnoća pogađanja je velika.\nSistem ima i vrlo efikasne radare za otkrivanje ciljeva u vazdušnom prostoru – u kružnom pojasu od 360 stepeni može da uoči mete na daljini do 50 kilometara, u zavisnosti od vrste letećeg objekta. Avione otkriva na oko 36 kilometara, a rakete i bombe na 32 kilometra. Otkrivanje na tim distancama daje dovoljno vremena operatorima da izaberu odakle i čime će dejstvovati – topovima ili raketama.\nVeliko pojačanje za PVO Srbije\nKovač smatra da, dobijanjem ovakvog sistema, protivvazdušna odbrana Srbije postaje kvalitetnija i da je to značajno i za obučavanje komandnog kadra u jedinicama PVO, pa ako bi se u budućnosti arsenal proširio, imali bismo i one koje bi njime znali da upravljaju.\n„Imamo izuzetno sposobno ljudstvo, koje već ima predznanja i prošlo je obuke za ovaj sistem, tako da ćemo ga vrlo brzo imati u operativnoj upotrebi. Njegov raspored i mesto u strukturi PVO Srbije se već zna, odnosno, poznato je koje će strategijske objekte i grupacije vojske štititi“, ističe sagovornik Sputnjika.\nPrema njegovim rečima, ovaj sistem ima prestižne karakteristike u odnosu na ostale sisteme tog tipa u svetu, što je potvrđeno na aktuelnim ratištima, prvenstveno u Siriji.\n„Nekada je ovako nešto za nas bilo nezamislivo, pogotovo u vreme agresije. Ovaj sistem je zbog svoje efikasnosti prozvan „ubica pretnja iz vazduha“, a po iskustvima u Siriji, uvek je odreagovao pravovremeno i u celosti zaštitio lokacije koje je trebalo“, rekao je Kovač.\nSporazum za nabavku jedne baterije „Pancira“, koju čini šest sistema, zaključen je prošle godine, a prvi deo isporuke mogao bi da stigne sa ruskim ministrom odbrane Sergejem Šojguom, koji će posetiti Beograd 17. februara.\nPancir S1PVO sistem2.500 granatataktički sistemsrbijarusija


Izvor: B92, 24.Sep.2021, 08:18\nNjujork -- Kosovska predsednica Vjosa Osmani sastala se u Njujorku sa predsednikom Crne Gore Milo Đukunovićem i predsednikom Predsedništva BiH Željkom Komšićem.\nKako navodi prištinski list Reporteri, oni su na marginama Generalne skupštine UN razgovarali o dešavanjima u regionu, kao i o situaciji na severu Kosova i Metohije.\nNavodi se >> Pročitaj celu vest na sajtu B92 << i da su izrazili zabrinutost zbog najnovijih dešavanja u regionu i naglasili da je zajednički cilj očuvanje stabilnosti kao preduslova evropske perspektive svih zemalja Zapadnog Balkana.\nPrivremene vlasti u Prištini od ponedeljka su počele da na administrativnim prelazima između KiM i centralne Srbije srpske registarske tablice zamenjuju privremenim, na koje je taksa pet evra.\nPriština je na sever KiM poslala i specijalne jedinice policije ROSU.\nPredsednici Crne Gore i Kosova, Milo Đukanović i Vjosa Osmani, i predsedavajući Predsedništva Bosne i Hercegovine Željko Komšić zabrinuti su zbog najnovijih dešavanja u regionu, saopšteno je posle sastanka troje zvaničnika u Njujorku.


Novi zakon o nacionalnim manjinama - Bujanovačke\nPočetna DRUŠTVO Novi zakon o nacionalnim manjinama\nNovi zakon o nacionalnim manjinama\nBujanovačke9. sep 2017.DRUŠTVO, NASLOVNA0\nKomentarišući najavljene izmene Zakona o zaštiti prava i sloboda nacionalnih manjina, premijerka je kazala da će najznačajnija promena biti pružanje mogućnosti „upisivanja nacionalne pripadnosti u lične karte i ostalu zvaničnu dokumentaciju“\nBUJANOVAC, BEOGRAD, 9. septembar 2017.(foto: Vlada Srbije) – Srbija je “šampion u poštovanju ljudskih i manjinskih prava“, ocenila je predsednica Vlade Republike Srbije Ana Brnabić.\nPremijerka je najavila da će manjinske politike biti dodatno poboljšane izmenama Zakona o nacionalnim savetima.\nU intervjuu za novosadski portal na mađarskom jeziku „Vojvodina danas“ (vajma.info), predsednica Vlade Srbije, kako prenosi Beta, rekla je da će izmenama tog zakona biti precizirane nadležnosti nacionalnih saveta kako bi se smanjio „preterani politički uticaj na njih“ ali i kako bi se više računa povelo o načinu njihovog finansiranja.\nKomentarišući najavljene izmene Zakona o zaštiti prava i sloboda nacionalnih manjina, premijerka je kazala da će najznačajnija promena biti pružanje mogućnosti „upisivanja nacionalne pripadnosti u lične karte i ostalu zvaničnu dokumentaciju“.\n– Biće izmenjen i Zakon o matičnim knjigama, kako da bi se omogućilo upisivanje nacionalne pripadnosti i u matične knjige – najavila je Brnabićeva.\nPrevious PostEkonomski fakultet: Još 11 mesta za brucoše Next PostVRANJE: Pojačana kontrola na pijacama


Obrazlažući Prijedlog zakona u Narodnoj skupštini Republike Srpske, ministar saobraćaja i veza Republike Srpske, Neđo Trninić, istakao je da je navedenim prijedlogom zakona definisano da je preduzeće "Željeznice Republike Srpske" upravljač infrastrukture.\n"Na ovaj način biće pojednostavljene procedure dobijanja saglasnosti za izgradnju i održavanje željezničke infrastrukture, omogućena veća kontrola utrošenih sredstava i kvalitet izvođenja neophodnih radova", rekao je Trninić.\nOn je naglasio da su "Željeznicama" data prava i obaveze, kao jedinom upravljaču infrastrukture u Republici Srpskoj, da brinu o infrastrukturi i odvijanju bezbjednog i neprekidnog željezničkog saobraćaja.\n"Ovakvim rješenjem nastojalo se zaštititi ovo preduzeće i pomoći da, neopterećeno velikim kreditnim zaduženjima za izgradnju i remont infrastrukture, postigne finansijsku konsolidaciju", dodao je Trninić.\nOn kaže da su "Željeznice", kao jedino željezničko preduzeće u Srpskoj, spremne da krenu u postupak restrukturisanja, da bi postigle finansijsku stabilnost i počele da zauzimaju mjesto u mreži evropskih željeznica.\nTrninić je naglasio da se kao ključni faktori uspjeha u djelatnosti nameću restrukturisanje društva na optimalan broj zaposlenih radnika, kao i podizanje kapaciteta operatera na veći nivo opremljenosti.\nIZVOR: Vebsajt Narodne skupštine RS, 07.02.2017.


Kruševcu od GIZ-a oprema za separaciju otpada › Made-in-Germany.rs\nGradonačelnik Kruševca Dragi Nestorović, vođa GIZ IMPACT projekta Klaus Šmit i predstavnici JKP Kruševac potpisali su u sredu protokol o primopredaji opreme za pilot projekat primarne separacije otpada u Kruševcu.\nKroz program razvojne saradnje sa Republikom Srbijom nemačka Savezna vlada pomaže gradove i opštine u Srbiji u uvođenju ekoloških standarda Evropske unije, navodi se na sajtu grada.\nPo rečima pomoćnika ministra poljoprivrede i zaštite životne sredine Aleksandra Vesića, za konkretne projekte lokalnih samouprava u Srbiji nemačka Organizacija za međunarodnu tehnićku saradnju (GIZ) je ukupno namenila oko 3 miliona eura.\nPilot projekat Uvođenje primarne selekcije čvrstog komunalnog otpada na mestu nastanka, sprovodi se u saradnji budžetskog Fonda za zaštitu životne sredine grada Kruševca, GIZ-a i JKP Kruševac. Preko ovog Fonda, Grad Kruševac je, kao preduslov, nabavio za potrebe JKP specijalizovano otvoreno vozilo za sakupljanje ambalažnog otpada, vredno oko 2,5 miliona dinara.\nJKP Kruševac je sada od GIZ–a dobilo 481 kantu sa točkićima za komunalni otpad, 10 pocinkovanih reciklažnih kontejnera i sortirnu traku za reciklažni centar, a planirana je i nabavka oko 25.000 kesa za sakupljanje reciklažnog materijala.\nCilj ovog projekta je smanjenje odlaganja otpada na deponije, što doprinosi zaštiti životne sredine i stvaranju uslova za uvođenje cirkularne ekonomije. Prodajom sekundarnih sirovina JKP će ostvarivati nove prihode, što će dovesti do smanjenja ukupnih troškova upravljanja otpadom i podizanja nivoa komunalnih usluga, navodi gradski sajt.\nSrbija gradi 18 regionalih deponija\nOd MiG na 09/02/2017 / Ekologija, Industrija, Investicije, Proizvodnja, Tehnologija, Zdravstvo / Ostavite komentar\nDraxlmaier pokriva trećinu spoljne trgovine srednjeg Banata\nNemačka vratila 300 tona zlata iz SAD


FBI oborio “hakersku pijacu”, među osumnjičenima i hakeri iz BiH | Portal 072info\n16. srpnja 2015. 16. srpnja 2015. u 19:15 / Piše DPA - Portal 072info\nMinistarstvo pravde SAD u saradnji sa FBI oborilo je online “kriminalnu pijacu” na kojoj se trgovalo ukradenim podacima. Među osumnjičenima su i hakeri iz BiH.\nKako se navodi, osim ukradenih podataka na sajtu Darkode.com mogli su se kupiti softveri i drugi produkti koji mogu da ukradu informacije iz kompjutera i mobilnih telefona, navode vlasti, prenosi Fokus.\nIstraga koja je trajala 18 mjeseci obuhvatala je oko 70 navodnih sajberkriminalaca iz SAD, kao i 19 iz drugih zemalja mađu kojima su i hakeri iz Srbije, Makedonije, BiH i Hrvatske.\nZvaničnici SAD su nakon toga istakli da u svim zemljama iz kojih hakeri dolaze ima i žrtava njihovih akcija.\nTajni sajt na koji su su mogli da uđu samo članovi bio je najveći sajt te vrste na engleskom jeziku dok FBI nije dobio sudsku dozvolu da ga obori, navode istražitelji.\n“Uništili smo sajber gnijezdo kriminalnih hakera za koje su mnogi vjerovali da je nemoguće oboriti“, navodi tužilac SAD David Hickton.\nPrema njegovim riječima, protiv 12 ljudi u SAD podignute su optužnice.\nZa njih se navodi da su 2007. godine stvorili Darkode “kako bi okupili najtalentovanije hakere i sajberkriminalce na internetu“, ističe se u dokumentima suda.\nBroj žrtava i njihovi gubici se ne mogu izračunati, procjenjuje se da je riječ o milijardama dolara.\nOd ljudi sa Balkana samo se ističe Matijaz Skorjanc iz Maribora za kojeg se navodi da je uhapšen u Sloveniji i da će biti isporučen SAD kako bi se suočio sa optužbama koje uključuju prisluškivanje, kao i bankerske i kompjuterske prevare.\nRob Wainwright iz Europola je istakao da je obaranje Darkoda značajno omelo “podzemnu ekonomiju”, kao i da je to podsjetnik da privatni forumi nisu utočište za kriminalce”.\nMeđu optuženima nalazi se i jedan 18-godišnjak iz Engleske koji se sumnjiči da je navodono odgovoran za hakovanje mreže “Sony PlayStatio“ i “Xbox-a”.\nOsumnjičeni su hakeri iz Velike Britanije, Bosne i Hercegovine, Brazila, Kanade, Kolumbije, Kostarike, Hrvatske, Kipra, Danske, Finske, Njemačke, Izraela, Latvije, Makedonije, Nigerije. Rumunije, Srbije i Švedske.\nU velikoj akciji učestvovao i MUP RS\nPripadnici Odjeljenja Ministarstva unutrašnjih poslova Republike Srpske za visokotehnološki kriminalitet učestvovali su u velikoj međunarodnoj akciji kodnog naziva “Port Rojal“, koja je usmjerena na otkrivanje i dokazivanje krivičnih djela iz oblasti visokotehnološkog kriminaliteta, potvrdio je danas direktor entitetske policije Gojko Vasić.\nNačelnik Odjeljenja MUPRS-a za visokotehnološki kriminalitet Dražen Višnjić je pojasnio da kriminalni forum Darkode spada u top pet kriminalnih foruma na internetu i predstavlja zatvoreno mjesto okupljanja sajber kriminalaca, gdje se vrše aktivnosti ponude/kupovine sajber kriminalih servisa, servisa kriminalnih roba i pojedinačne trgovine kriminalnim robama, razmjene ideja i informacija značajnih za sajber kriminalitet i sajber bezbjednost.\nAkcijom “Port Rojal“ je, kaže Višnjić, preuzet i zatvoren kriminalni forum “Darkode“ čime je obezbijeđen veliki broj dokaza o izvršavanju krivičnih djela u dužem vremenskom periodu.\n“Darkode forum“ od svog osnivanja 2007. godine je predmet najvišeg interesovanja policijskih institucija širom svijeta.\nTehničko preuzimanje je izvršio Federalni istražni biro SAD.\nZa potrebe realizacije akcije formirana su tri operativna centra za koordinaciju aktivnosti: Operativni centar Pitsburg (SAD), Operativni centar Evropol-EC3 (Holandija) i Operativni centar Banja Luka (Republika Srpska), a Ministarstvo unutrašnjih poslova Republike Srpske je dodijelilo svog predstavnika u Operativni centar Evropol-EC3 i on je vršio koordinaciju sa policijskim tijelima država učesnica akcije.\nPolicijski službenici Ministarstva unutrašnjih poslova Republike Srpske, prikupili su dovoljan broj dokaza, kojim su dokumentovali izvršenje krivičnih djela i identifikaciju izvršilaca, kao i aktivnosti na preuzimanju kriminalne infrastrukture i identifikaciju oštećenih osoba.\n-Broj oštećenih je preko 10 miliona iz čitavog svijeta, dok broj zaplijenjenih platnih kartica iznosi više stotina hiljada -pojasnio je Višnjić na pres-konferenciji u Banjoj Luci.\nU toku realizacije akcije “Port Rojal“ MUP RS je pod svoju kontrolu stavio 16 botneta (mreže računara zaraženih zlonamjernim softverima za računarske i mobilne platforme), 19 lažnih internet stranica koje su služile za prikupljanje ličnih podataka u onlajn platnom prometu (fišing stranice), internet prodavnice za automatizovanu prodaju ukradenih platnih kartica (“automated vending cart“ servisi), internet prodavnice za kupovinu botneta (“botshop”), 10 servera sa malicioznim softverom, pet servera sa “fišing“ stranicama, pet servera za “probijanje“ računarske zaštite i iskorištavanje slabosti zaštićenih računarskih sistema (“Intrusion & Exploits”), osam servera s kompromitovanim podacima i 21 server za ilegalnu trgovinu farmaceutskim proizvodima na internetu, te je izvršena blokada više hiljada internet domena.\nOtklanjanje štete nastale izvršenjem krivičnih djela će se izvršiti preko novouspostavljenog Odjeljenja za informacionu bezbjednost Vlade Republike Srpske (CERT tijelo), koje djeluje u okviru Agencije za informaciono društvo Republike Srpske, a koje će u kontaktu sa CERT tijelima pojedinačnih zemalja u narednom periodu vršiti identifikaciju pojedinačnih oštećenih i otklanjanje štete.\nSpomenutnim aktivnostima počinjena su krivičnih djela računarska prevara, računarska sabotaža, falsifikovanje kreditnih kartica i kartica za bezgotovinsko plaćanje, izrada i širenje računarskih virusa, neovlašteni pristup zaštićenom računaru, računarskoj mreži, telekomunikacionoj mreži i elektronskoj obradi podataka, piše B92.\nU FBiH moguće povećanje cijena struje


RTS :: Vulin sa predsedavajućim Vojnog komiteta EU\nPolitika Vulin sa predsedavajućim Vojnog komiteta EU\nčetvrtak, 19. okt 2017, 14:23 -> 18:19\nMinistar odbrane Aleksandar Vulin sastao se sa predsedavajućim Vojnog komiteta Evropske unije generalom Mihailom Kostarakosom.\nTom prilikom, ministar Vulin je naglasio da je spoljnopolitički cilj Republike Srbije da zadrži status vojno neutralne države, saopštilo je Ministarstvo odbrane.\n"Kroz proces evropskih integracija naša država izražava spremnost da izgrađuje kapacitete i sposobnosti sistema nacionalne bezbednosti i odbrane u skladu sa standardima i obavezama koje proizilaze iz Zajedničke bezbednosne i odbrambene politike EU", naveo je Vulin.\nVulin je istakao da angažovanje pripadnika Ministarstva odbrane i Vojske Srbije u multinacionalnim operacijama pod mandatom Evropske unije obezbeđuje veoma povoljan uticaj na ukupan proces integracije Republike Srbije u Evropsku uniju.\nRepublika Srbija je prošlog meseca, nakon potpisivanja Note o pristupanju Borbenoj grupi EU "Helbrok" od svih država učesnica postala punopravna članica ove grupe, čime se zaokružilo učešće Ministarstva odbrane i Vojske Srbije u svim raspoloživim mehanizmima Zajedničke bezbednosne i odbrambene politike EU.\nDiković sa Kostarakosom o bezbednosnoj situaciji u regionu\nRanije danas se sa predsedavajućim Vojnog komiteta Evropske unije generalom Mihailom Kostarakosom sastao načelnik Generalštaba Vojske Srbije general Ljubiša Diković.\nDiković je naglasio da je cilj da Srbija učestvuje u bezbednosnoj strukturi EU iako nije članica.\nLjubiša Diković i Mihail Kostarakos su u kasarni "Banjica 2" u Beogradu razgovarali o političko-bezbednosnoj situaciji u regionu i svetu.\nDiković je podsetio da pripadnici oružanih snaga Srbije već učestvuju u četiri od ukupno šest misija koliko ih trenutno ima u svetu pod pokroviteljstvom EU.\nSve to ukazuje, istakao je Diković, da sistem bezbednosti Srbije svim svojim aktivnostima u potpunosti sledi i podržava strategijsko-političku orijenataciju naše zemlje u pridruživanju Evropskoj uniji.\n"Skoro smo završili sve formalnosti oko pristupanja borbenoj grupi EU 'Helbrok', a do 2020. godine treba da izgradimo sposobnosti za aktivno i ravnopravno učešće u toj grupi, za šta imamo podršku kako članica borbene grupe tako i članica Evropske unije", rekao je Diković.\nKaže da je sa Kostarakosom razgovarao i o bezbednosnoj situaciji na prostoru Balkana s posebnim osvrtom na to šta Vojni komitet EU zahteva od Vojske Srbije i šta je potrebno promeniti u procesu pridruživanja EU kako bi Srbija preduzela sve neophodne korake i u što kraćem roku postala njen član.\n"EU kao globalni akter ima vrlo važnu ulogu u zajedničkoj bezbednosnoj i odbrambenoj politici, u kojoj ima sveobuhvatni pristup. Naša nova globalna strategija je uspostavila okvir za naše buduće aktivnosti", rekao je Kostarakos napominjući da su tri glavna strateška prioriteta Evropske unije – zaštita Evrope, izgradnja kapaciteta i zaštita i upravljanje krizama.\nPreneo je zahvalnost Evropske unije Srbiji na ključnoj ulozi i doprinosu regionalnoj stabilnosti, podsetivši da je Srbija već partner Vojnom komitetu EU, koji visoko ceni aktivno učešće pripadnika Vojske Srbije u misijama Evropske unije i borbenoj grupi "Helbrok".\n"Želim da iskoristim ovu priliku i odam priznanje pripadnicima Vojske Srbije za profesionalizam, posvećenost i znanje. Zahvalni smo srpskom rukovodstvu na tome što je uputilo svoje vojnike da učestvuje u našim operacijama i misijama, što je još jedan pokazatelj da EU ne može biti integrisana u potpunosti kao unija bez Srbije", rekao je Kostarakos, uverivši generala Dikovića da srpski vojnici predstavljaju svoju zemlju i vojsku s ponosom i čašću.\nPre godinu dana Diković je potpisao u Briselu notu o pristupanju Srbije tehničkom sporazumu o uspostavljanju borbene grupe Evropske unije "Helbrok".\nPotpisivanjem note omogućeno je punopravno uključenje snaga Vojske Srbije u ovu borbenu grupu, što ujedno predstavlja još jednu potvrdu privrženosti Srbije zajedničkoj bezbednosnoj i odbrambenoj politici EU.\nBorbenu grupu "Helbrok" čine Grčka, Bugarska, Kipar, Rumunija, Ukrajina i Srbija.


NAJPOPULARNIJA APLIKACIJA ZA PRETRAGU POSLOVA U NEMAČKOJ 2021. Jednostavna za upotrebu, a po komentarima možemo videti i da je veoma efektna tj veoma korisna ako trražite posao u Nemačkoj. Jobbörse von meinestadt.de važi za najpopularniju aplikaciju, a ujedno i najbolju za pretragu poslova u Nemačkoj, što svedoče vise od pola miliona uspešnih preuzimanja.\nProsečna ocena ove aplikacije je skocila od nekadasnjih 4,3 na 4,6 zvezdica i spada u visoko ocenjene aplikacije ovog tipa. Za Instalaciju ove aplikacije potrebno je minimalno memorijskog prostora 7,9 megabajta.\nAplikaciju možete preuzeti preko Google Play prodavnice ili direkto na sledećem linku:Jobbörse von meinestadt.de\nPronađite posao danas!\nNAJBOLJA APLIKACIJA ZA PRETRAGU POSLOVA U NEMAČKOJ\nHONORARNI POSLOVI NAJBOLJA APLIKACIJA ZA PRETRAGU\nNAJBOLJA APLIKACIJA ZA PRETRAGU POSLOVA U AUSTRIJI


Lavrov o potezu Komšića i Džaferovića: Oni rade po nečijem nalogu\nŠef ruske diplomatije Sergej Lavrov izjavio je u Beogradu da članovi Predsjedništva BiH, koji su danas odbili da se sastanu s njim, ”nisu samostalni i da očigledno rade po nečijem nalogu”, ali da ”taj incident nije suštinski za razvoj odnosa Rusije sa narodima BiH”.\n– Političari koji su donijeli tu odluku vjerovatno izražavaju interese ne većine svojih birača nego spoljnih snaga koje ne samo da nisu zainteresovane za razvoj rusko-bosanskih i rusko-srpskih odnosa, nego ni za to da zemlje Zapadnog Balkana realizuju pravo na uzajamno korisnu saradnju sa svim spoljnim partnerima – rekao je Lavrov večeras na zajedničkoj konferenciji za novinare poslije sastanka s predsjednikom Srbije Aleksandrom Vučićem.\nLavrov je kazao da je prije nekoliko godina, kada je bio u posjeti Balkanu, uključujući BiH, tadašnja šefica evropske diplomatije Federika Mogerini rekla da taj region predstavlja “zonu interesa EU” i da svi drugi, uključujući Rusiju, “nemaju tu šta da traže”.\n– To je filozofija koja je duboko ukorijenjena u više evropskih zemalja još od kolonijalnih vremena. Mi tu ne možemo ništa, ali neophodno je suprotstaviti se tom neprihvatljivom pristupu – naveo je ministar spoljnih poslova Rusije.\nLavrov je rekao da je Rusija posvećena osnovnim principima Dejtonskog sporazuma, “prije svega što se tiče jednakosti” tri konstitutivna naroda i dva entiteta BiH.


Provokativni slovenački sastav Laibach 4. decembra u Beogradu! - Portal Mladi\nHome Aktuelno Provokativni slovenački sastav Laibach 4. decembra u Beogradu!\nJedna od najprovokativnijih grupa sa prostora bivše Jugoslavije, majstori performansa i angažovanog muzičkog stvaralaštva, kultni slovenački kolektiv Laibach u sredu, 4. decembra održaće ekskluzivni koncert za svoje najveće fanove u beogradskoj Kombank dvorani, u okviru svetske turneje na kojoj predstavljaju svoj poslednji album “The Sound of Music”, izdat krajem 2018. godine. Ovaj album nastao je kada je Laibach kao prvi rok bend sa Zapada posetio Severnu Koreju 2015. godine povodom sedamdesetogodišnjice oslobođenja te zemlje, a sadrži pesme izvedene tom prilikom, kao i muziku iz tada snimljenog dokumentarnog filma “Dan oslobođenja”. Uvek na vetrometini kritike, uvek jasno iskazujući svoj stav prema savremenom svetu, Laibach predstavljaju istinske umetnike na muzičkoj sceni, a svaki njihov nastup predstavlja multimedijalni spektakl kojim na najneposredniji način komuniciraju sa svojom posvećenom publikom. Ulaznice za ovaj događaj biće dostupne od utorka, 24. septembra u podne na blagajni Kombank dvorane i putem Gigstix prodajne mreže, a prve kupce očekuje i vrlo limitiran broj ulaznica po poklon ceni od svega 1.690 dinara! S obzirom na to da je broj mesta u sali veoma ograničen, poklonicima Laibacha savetuje se da osiguraju svoje mesto na vreme.\nLaibach – The Sound of Music:https://youtu.be/2oD0W6SSBUA\nPrevious articleBesplatne radionice reciklaže za školarce!\nNext articleU Beograd stižu Oskarovci i svetski lideri u oblasti postprodukcije


Vučić: Pomoć Rusije za izlazak na tržište Indije - 09.01.2017, Sputnik Srbija\nVučić: Pomoć Rusije za izlazak na tržište Indije\nPremijer Aleksandar Vučić izjavio je večeras da je sa potpredsednikom Vlade Ruske Federacije Dmitrijem Rogozinom razgovarao o saradnji dve zemlje, ali i o... 09.01.2017, Sputnik Srbija\nvesti, svet, srbija, aleksandar vučić, dmitrij rogozin\n20:17 09.01.2017 (Osveženo: 20:25 09.01.2017)\n© Tanjug / Zoran ŽestićDmitrij Rogozin i Aleksandar Vučić\nPremijer Aleksandar Vučić izjavio je večeras da je sa potpredsednikom Vlade Ruske Federacije Dmitrijem Rogozinom razgovarao o saradnji dve zemlje, ali i o podršci Rusije u unapređenju odnosa Srbije sa Indijom.\nVučić je novinarima u Ahmedabadu, gde se sastao sa Rogozinom, rekao da su Rusi više godina prisutni u Indiji, sa kojom imaju odličnu ekonomsku saradnju, te da Srbija od Rusije može da očekuje podršku kako bi bila prisutnija na ogromnom tržištu Indije.\n9 Januar 2017, 17:01\n„U martu imaju veliki samit, sve ruske kompanije koje proizvode i prodaju naoružanje dolaze. Nama je ponuđena podrška da možemo da učestvujemo u određenim poslovima, remontima, da mi dobijemo deo tog posla, da možemo time da zaposlimo više ljudi u Srbiji“, rekao je Vučić.\nNaveo je i da Rusi mnogo bolje poznaju Indiju, te da Srbija može da dobije savet kako sebi da otvori put za ekonomsku saradnju na tom prostoru.\nVučić je rekao da je sa Rogozinom razgovarao i o političkim odnosima, koji su dobri, te zahvalio na podršci Rusije teritorijalnom integritetu i suverenitetu Srbije.\nBilo je reči i o ekonomskim odnosima dve zemlje, rekao je Vučić, navodeći da je u prvih devet meseci prošle godine srpski izvoz u Rusiju uvećan za 10,4 odsto u odnosu na 2015. godinu.\nUvoz je pao, pre svega zbog manjeg uvoza energenata, naveo je Vučić.\nOn je istakao da je u Srbiju 2016. godine došlo 5,1 odsto više turista u odnosu na 2014, te da očekuje dolazak još većeg broja Rusa u Srbiju.\nIstakao je da je sa Rogozinom razgovarao i o vojno-tehičkoj saradnji, dodajući da namenska industrija predstavlja jedan od značajnijih faktora za budući ekonomski rast Srbije.\n„To je jedan od motora razvoja Srbije i u namensku industriju uložićemo mnogo više novca nego što smo mislili da ćemo biti u situaciji“, naveo je Vučić i dodao da u svetu nikada nije bila veća potražnja za proizvodima namenske industrije.


Izvor: SrbijaDanas.com, 03.Dec.2020, 15:25\nU toku je sednica Skupštine Crne Gore, na kojoj će mandatar za sastav nove vlade Zdravko Krivokapić obrazlagati program.\nTri meseca od izbora Skupština Crne Gore dočekuje poslanike, na sednici, na kojoj će se glasati o programu i sastavu 42. crnogorske Vlade.\nEkspoze i sastav vlade, mandatar >> Pročitaj celu vest na sajtu SrbijaDanas.com << Zdravko Krivokapić poslanicima je dostavio u ponedeljak, a predstaviće ga i danas na početku sjednice.\nOstali poslanici na svoj red će čekati u poslaničkim klubovima, a do utorka se niko nije prijavio za učešće na daljinu, što je Skupština nedavno obezbedila, u slučaju da neko od poslanika bude pozitivan na koronavirus.\nU Skupštini Crne Gore u Podgorici se tri meseca i dva dana posle izbora, posle tri decenije vlasti DPS-a, održava sednica na kojoj će Crna Gora konačno dobiti novu Vladu..Predsednik Prave Crne Gore Marko Milačić je učestvujući danas u raspravi o novoj vladi i ekspozeu mandatara Zdravka Krivokapića...


Svaki treći muškarac u Srbiji živi sa roditeljima i bratom ili sestrom • Radio Prijepolje\nNaslovna Zanimljivosti Svaki treći muškarac u Srbiji živi sa roditeljima i bratom ili sestrom\nSvaki treći muškarac u Srbiji živi sa roditeljima i bratom ili sestrom\nProsečan muškarac u Srbiji ima srednje obrazovanje, živi u gradu, mesečno zarađuje oko 44.500 dinara, zadovoljan je svojim brakom i smatra da je materijalna briga o porodici njegova najvažnija roditeljska „uloga”.\nZbog toga ne treba da čudi podatak da svega dva procenta pripadnika jačeg pola prisustvuje rođenju svog deteta, a tek svaki pedeseti muškarac uzima roditeljsko odsustvo, pokazala je najnovija studija Marine Blagojević Hjuson, sociologa i naučne savetnice Instituta za kriminološka i sociološka istraživanja, pod nazivom „Muškarci u Srbiji – promene, otpori i izazovi”.\nStudija koja je urađena na reprezentativnom uzorku od 1.060 muškaraca i 540 žena pokazala je da svaki treći muškarac živi sa roditeljima i bratom ili sestrom, a svega 45 odsto njih starosti od 31 do 40 godina ima decu, za razliku od ispitanika starih 51–60 godina, koji imaju decu u 86 odsto slučajeva.\nSvaki četvrti muškarac starosti od 18 do 24 godina nema stalnu partnerku.\nZanimljivo je da svaki stoti muškarac u Srbiji živi s muškim partnerom.\n– Gotovo polovina muškaraca ima partnerku sa srednjim obrazovanjem, a svaki četvrti s višim ili fakultetskim obrazovanjem. Ako se ima na umu da je oko dve trećine partnerki zaposleno, znači da velika većina žena ima svoje prihode ili doprinosi porodičnom budžetu. Kada je reč o donošenju odluka vezanih za decu, najveći broj muškaraca odgovara da partneri zajedno odlučuju, a učestalost ovog odgovora opada s godinama starosti. Ohrabruje podatak da čak tri četvrtine partnera starosti 25–30 godina sve poslove oko deteta rade zajedno – ističe Marina Blagojević Hjuson.\nSudeći po rezultatima ovog istraživanja, najveći broj naših sugrađana zadovoljan je svojim emotivnim izborima – čak 85 odsto muškaraca i oko 75 procenata žena kaže da su (veoma) zadovoljni svojim brakom odnosno vanbračnom zajednicom.\nNajveći broj muškaraca izjavljuje da su išli na kontrole kod lekara sa svojim partnerkama za vreme trudnoće, a čak trećina njih kaže da bi napustila svoj posao i brinulo o deci kada bi njihove supruge dovoljno zarađivale. Međutim, najveći broj muškaraca ipak smatra da je njihova primarna uloga da zarade dovoljno novca za svoju decu.\n– Više od polovine muškaraca zadovoljno je seksualnim odnosima sa svojim partnerkama, a najzadovoljniji su partneri s najvišim nivoom obrazovanja. Zanimljivo je da je četvrtina žena iz uzorka istraživanja rekla da je imala abortus, dok svega 16 odsto muškaraca smatra da su njihove partnerke namerno prekinule trudnoću. Ono što je posebno zanimljivo jeste podatak da su u većini slučajeva muškarci učestvovali u odluci da se izvrši abortus – samo trećina žena sama je donela tu odluku – naglašava Marina Blagojević Hjuson.\nOvo istraživanje otkrilo je još neke zanimljive podatke iz intimnih života naših sugrađana. Naime, skoro svaki peti muškarac rekao je da je imao seksualni odnos s prostitutkom, a čak 4,6 procenata žena priznalo je da su razmenjivale seksualne usluge u zamenu za zadovoljenje egzistencijalnih potreba.\nIsti procenat žena pristao je na seksualni odnos u zamenu za dobijanje povišice ili zaposlenja.\nIako je veliki broj žena izjavio da je zadovoljan partnerskim odnosom, zabrinjava podatak da skoro trećina muškaraca priznaje da vređa i ponižava svoje partnerke. Svaki četvrti muškarac namerno zastrašuje svoju partnerku, a svaki peti je šamara i na nju baca predmete koji su mu pri ruci.\nVeoma raširen oblik nasilja je i ekonomsko nasilje, i to u formi zabrane zapošljavanja.\nMeđutim, ova studija takođe je otkrila da su i muškarci česte žrtve nasilja, i to od strane drugih pripadnika jačeg pola. Naime, svaki osmi muškarac izjavio je da ga je neko udario tokom poslednja tri meseca, svaki dvadeset peti doživeo je pretnje hladnim oružjem, a svaki pedeseti pretnju pištoljem.\nNasilju su najizloženiji najmlađi muškarci – čak petina ispitanika starosti od 18 do 24 godine doživela je da ih je neko udario u poslednja tri meseca. Skoro svaki sedmi muškarac učestvovao je u ratovima u bivšoj Jugoslaviji. Ali, ako se izdvoje iz uzorka izdvoje stariji od 40 godina, statistika se menja i dolazi se do zaključka da je skoro trećina starijih muškaraca učestvovala u ratnim dešavanjima.\nNajveći broj muškaraca u Srbiji zadovoljan je svojim fizičkim i mentalnim zdravljem, iako ovo zadovoljstvo opada sa starošću. Međutim, kada im se postavljaju potpitanja o duševnom stanju, svaki peti odgovara da se ponekad oseća depresivno i izgubljeno. Osim toga, petina muškaraca priznaje da oseća stres ili nervozu i anksioznost.\nPredstavnici jačeg pola kod nas ipak brinu o sebi i zdravlju, što potvrđuje i podatak da je svaki treći muškarac stariji od 40 godina išao na pregled prostate, a na HIV se testiralo 12 odsto njih u životnoj dobi od 25 do 40 godina.\nPrethodni tekstAtraktivna prijepoljka Tijana Stojić snimila dve nove pesme\nSledeći tekstBudžet opštine Prijepolje za 2019. godinu – 1.257.305.961 dinara\nNekoliko saveta kako ubrzati Android telefon i sačuvati bateriju\nProverite da li vaše dete ima pravo na besplatne udžbenike\nDo kraja januara konkurs za zapošljavanje u prosveti\n457 registrovanih slučajeva koronavirusa u Srbiji


V L A Š K A\nKralja Aleksandra I 105\nTermini aktivnosti KUD-a\nKulturno umetničko društvo Šumadija iz Vlaške osnovano je 13. Decembra 1980 godine, pod svojim prvim nazivom „Bratstvo-jedinstvo”, sa ciljem da kroz pesmu i igru neguje tradiciju i običaje svoga naroda. U svom bogatom i raznovrsnom programu uz pratnju narodnog orkestra folklorni ansambli izvode igre iz svih krajeva Srbije. Svojom muzikom i živopisnim nošnjama, koje su originalne za svaki region posebno, ansambl ostavlja utiske na gledaoce poput putopisca koji svoje impresije realizuje kroz pesmu i igru.\nNaše Društvo je muzikom, pesmom i igrom prezentovalo svoj narod i na internacionalnoj sceni u 19 evropskih zemalja. Učestvovalo je na brojnim smotrama, manifestacijama, festivalima i sličnim kulturno-umetničkim dešavanjima. Naravno, uspešan rad bio je potvrđen brojnim nagradama i priznanjimana od kojih su verovatno najveći uspesi bili osvajanje prvog mesta na Međunarodnom festivalu folklora „Summerfest”, u Mađarskoj 2000-te godine, u konkurenciji 15 ansambala iz isto toliko zemalja Evrope i Amerike; Zatim, osvajanje drugog mesta na festivalu u Mikrevu (Bugarska) 2008.godine, u konkurenciji preko 40 ansambala, kao i osvajanje specijalne nagrade Kmeta 2016. godine; Zatim, verovatno i najveći uspeh Društva, osvajanje najprestižnije "Gran pri" nagrade na festivalu folklora u Ivanovu (Rusija) 2011.godine, u konkurenciji preko 50 ansambala. Društvo je nosilac i značajnih društvenih priznanja (Oktobarska nagrada 1990. godine i Veliki grb GO Mladenovac 2011. godine)\nSvoja mnogobrojna iskustva, koja je društvo sticalo godinama, ugradilo je u "Međunarodni festival folklora Vlaška" koji se svake godine u julu mesecu održava Vlaškoj. Vlaška je jedno malo mesto sa oko 2000 stanovnika i nalazi se na padinama planine Kosmaj, na oko 45 kilometara od Beograda. Iako se radi o malom mestu, ono je u svom okrilju ugostilo nekoliko hiljada instranih gostiju za vreme festivala.\nDruštvo je široj javnosti poznato i po organizovanju manifestacije "Od predaka za budućnost", koja ima za cilj negovanje tradicije i običaja svoga naroda kroz hranu, nošnje, veštine... U okviru ove manifestacije organizuju se i brojne škole i radionice sa ciljem da se najmlađi upoznaju sa istorijsko-tradicionalnim vrednostima i nasleđem. Od 2014. godine Manifestaciju ,,Od predaka za budućnost" organizuje istoimeno udruženje iz Vlaške u saradnji sa KUD-om ,,Šumadija"\nDruštvo u svom sastavu ima više folklornih ansambala koje prate i odgovarajući narodni orkestri. Ansambli i orkestri su podeljeni po starosnim kategorijama od pionira do veterana. U skoro tri decenije postojanja Društva kroz njega je prošlo više od 500 članova. Bilo je i preko 600 nastupa u zemlji i inostranstvu, na putovanjima se prešlo blizu 180.000 km, sklopljeno bezbroj poznanastava i prijateljstava od kojih mnoga i dalje traju.\nXIX Festival "Vlaška 2019"


Novinarska udruženja: Policija hitno da utvrdi ko je novinarki KRIK-a oteo telefon - KRIK\nObjavio/la KRIK.rs 11/06/2020\nNUNS/UNS (ilustracija: KRIK)\nNovinarska udruženja zatražila su od policije da utvrdi ko je sinoć presreo novinarku KRIK-a Bojanu Pavlović i oduzeo joj telefon nakon što je u centru Beograda fotografisala sina predsednika Srbije u društvu huligana bliskog kavačkom klanu Aleksandra Vidojevića.\nUdruženje novinara Srbije (UNS) zahteva od policije da razjasni sve okolnosti sinoćnjeg događaja.\n„UNS traži da Ministarstvo unutrašnjih poslova saopšti da li su i zašto novinarku KRIK-a sinoć zaustavili pripadnici policije, kao i da objasni razloge zbog kojih je traženo da se obriše fotografija koju je novinarka u tom trenutku imala“, piše u saopštenju.\nNezavisno udruženje novinara Srbije (NUNS) zatražilo je da se utvrdi ko je presreo novinarku, ali i od nadležnih organa da novinarku zaštite u obavljanju posla „zbog postojanja sumnje da joj je bezbednost ozbiljno ugrožena“.\n„NUNS pruža punu podršku koleginici Pavlović u svakom smislu i podržava je u istrajnosti u izveštavanju u javnom interesu zbog čega plaća visoku cenu”, piše u saopštenju. „Na dan kada obeležavamo 19. godišnjicu ubistva novinara Milana Pantića nadležne organe podsećamo da nekažnjivost napada na novinare dovodi do novih napada, a građane Srbije ostavlja bez informacija od javnog značaja i doprinosi urušavanju demokratskog društva.”\nPodsećamo, nakon što je čitalac redakciji javio da je video predsednikovog sina u društvu huligana iz „Janjičara”, novinarka KRIK-a Bojana Pavlović otišla je do kafića na Cvetnom trgu u Beogradu i sa ulice fotografisala Danila Vučića u društvu Aleksandra Vidojevića, zvanog Aca Rošavi, Nemanje Srećkovića zvanog Kurta i još nekoliko muškaraca. Okupljeni su gledali fudbalski derbi između Zvezde i Partizana.\nVidojević je, inače, član Partizanove navijačke grupe „Janjičari“ i trenutno mu se sudi da je sa huliganima iz ove grupe demolirao noćni klub „Komitet“. U bazi policije Srbije vodi se i kao član crnogorskog kavačkog klana. Srećković je takođe član huliganske grupe „Janjičari“.\nDok se Pavlović udaljavala presrela su je tri muškarca koja su se predstavila kao policajci. Pavlović im je pokazala novinsrsku legitimaciju i rekla da je na novinarskom zadatku, ali su joj oni rekli da će morati da sačeka patrolu jer će biti privedena, kao i da mora da obriše fotografije.\nPolicajcima se zatim pridružilo još nepoznatih muškaraca i jedan od novopridošlih joj je oteo telefon iz ruke, na šta policajci nisu reagovali.Telefon joj je vraćen, ali tek nakon što je to odobrio Vidojević, koji je takođe prišao da se obrati novinarki Pavlović. U trenutku kada je on došao, policajci su se udaljili.\nVidojević je novinarki rekao da mu ugrožava život svojim pisanjem.\nOvo je već četvrti put da su Danilo Vučić i Vidojević viđeni zajedno u javnosti – prvo su zajedno navijali na svetskom prvenstvu u fudbalu u Rusiji, zatim su zajedno proslavili Dan Republike Srpske, a postoji i njihova zajednička fotografija iz noćnog kluba. Predsednik Aleksandar Vučić nikad nije objasnio u javnosti zbog čega se njegov sin druži sa čovekom kojem se trenutno sudi i kojeg policija povezuje sa crnogorskim kriminalnim klanom.\nUmeso odgovora uslede napadi vodećih državnih funkcionera I provladinih tabloida koji optužuju KRIK da „kriminalizuje“ Danila Vučića, proglašava ga za „narko-bosa“ i ugrožava mu život.


Biti mobilizator razvoja zajednice\nprevod Daliborka Drinić\nBrošura za obuku\nDa li ste spremni da budete animator, pomagač, aktivista ili mobilizator?\nOcenite veštine i znanje koje posedujete. Zapitajte se:\n"Da li sam voljan da poklonim svoje vreme i zanimanje kako bih pomogao članovima zajednice da sami reše svoje probleme?"\n"Mogu li se ponašati tako da ljudi neće misliti da se razmećem?"\n"Mogu li da radim u naselju i da pritom izbegavam političke i grupne rasprave?"\n"Mogu li zadržati interesovanje ljudi?"\n"Da li sam voljan da radim na način gde će oni reći kako su to sami učinili?"\n"Posedujem li dovoljno osnovnog tehničkog znanja - o poljoprivredi, odgovarajućoj tehnologiji, izgradnji, invalidnosti, putevima, ishrani, društvenom radu, očuvanju zemljišta, higijeni, vodi - kako bih pomogao članovima zajednice da ispitaju sopstvene probleme?"\n"Da li sam voljan da ne budem obeshrabren kada mnoge stvari krenu drugačije nego što sam očekivao?"\nUkoliko posedujete ove sposobnosti, više ste nego spremni da budete uspešan mobilizator.\nUloga mobilizatora jeste da mobiliše zajednicu da deluje, time je osnažavajući i povećavajući njeno samopouzdanje.\nPreciznije govoreći, to znači sledeće:\nSazvati sastanke zajednice kako bi se:\nupoznali svi članovi sa pravim podacima koji se odnose na samopouzdanje zajednice; i\norganizovala i uredila nabavka svih sredstava (ljudskih i materijalnih) neophodnih za delovanje zajednice;\nPodstaći članove zajednice da učestvuju u sopstvenim aktivnostima razvoja zajednice;\nUključiti se u aktivnosti koje će unaprediti učinkovitost zajednice, kapacitet, samopouzdanje i osnaživanje;\nOsigurati tačnost svih podataka i njihovo pravilno tumačenje;\nAktivno se suprotstaviti netačnim informacijama, a posebno onim koje uzrokuju nerealna očekivanja, a potom i razočarenja i obeshrabrenja;\nPodsticati i hvaliti članove zajednice, potvrđujući njihovu sposobnost da se sami razviju;\nOsigurati da svaka odluka o aktivnostima koje će zajednica preduzeti, bude izbor cele zajednice, a ne samo nekolicine (moćnih) vođa zajednice;\nObezbediti da se prilikom odlučivanja u zajednici čuju i glasovi slabijih: uključujući žene, mlade, invalide, etničke manjine, slabe i obespravljene;\nUnapređivati i podsticati jedinstvo u zajednici, jedinstvo u svrsi, cilju i delovanju; aktivno se suprotstavljati silama koje razdvajaju jedinstvo zajednice, predrasudama, fanatizmu, rasizmu, seksizmu, klanovima, patronatu, kastama, klasama;\nČesto sastajanje sa ostalim mobilizatorima kako bi podelili iskustva, zajednički rešili uobičajene probleme i usavršili veštine društvene animacije i upravljanja zajednicom;\nPružati pomoć u podučavanju vođa zajednice i članova veštinama i tehnikama upravljanja zajednicom.\nU ovakvoj zajednici mobilizator je društveni animator koji treba biti upoznat sa principima i tehnikama društvene animacije, tražeći da nauči više o načinu na koji se zajednica može stimulisati na jedinstvo, na donošenje sopstvenih odluka, planiranje delovanja, određivanje i obezbeđivanje sopstvenih sredstava za delovanje i izbor odgovarajućih strategija za korišćenje unutrašnjih i spoljašnjih sredstava za postizanje zajedničkih ciljeva zajednice. Pogledaj: Opis posla mobilizatora.\nMobilizator u akciji:


Spaljivanje knjige Gorana Vesića – sloboda govora ili nacistička metoda? | Talas.rs\nPolicija je pronašla trojicu osumnjičenih za paljenje knjige zamenika gradonačelnika Beograda, a za četvrtim se traga – izjavio je za TV Prva predsednik Srbije Aleksandar Vučić. Kako kaže, za njega je paljenje knjiga i dolazak opozicije ispred kuće Gorana Vesića „fašistički metod“ koji je postojao u nacističkoj Nemačkoj.\nPodsećamo da je prošlog ponedeljka, 14. oktobra, u galeriji Progres održana promocija „Knjige o Beogradu“ Gorana Vesića koja predstavlja zbirku njegovih kolumni objavljenih u listu Politika. Nakon promocije, ispred galerije organizovan je protest opozicionih aktivista i građana koje je Vesić pokušao da izbegne, a koji su ga „ispratili“ uz glasno skandiranje.\nTabloidi bliski režimu predstavili su čitav događaj kao posledicu „nacističke politike“ lidera SSP-a i bivšeg gradonačelnika Beograda Dragana Đilasa, pozivajući se i na humanitarni karakter promocije knjige. Ubrzo se na društvenim mrežama, a potom i na Jutjubu, pojavio i video snimak pod nazivom „Đilasove pristalice pale Vesićevu knjigu“ na kojem se ne vide lica aktera, kao ni lokacija.\nEpilog – trojica osumnjičenih i jedan za kojim policija traga s početka teksta.\nDa li u pravnom sistemu Srbije postoji krivično delo „paljenje knjige“? Da li je opravdano ovaj slučaj upoređivati sa istorijskim primerima poput nacističkog spaljivanja knjiga, kao što su uradili predsednik Vučić i tabloidi?\nO tome su za Talas govorili advokat Mihailo Pavlović i Gojko Božović, osnivač i glavni urednik izdavačke kuće Arhipelag.\nPavlović: Nema elemenata ni za građansku, a kamoli krivičnu odgovornost\nAdvokat Mihailo Pavlović u razgovoru za Talas ističe da čitav slučaj vidi kao izražavanje slobode govora:\n„Ne vidim za koje krivično delo bi neko ovde mogao da odgovara. Reč je o klasičnom primeru slobode izražavanja koju štiti Evropska konvencija o ljudskim pravima. Kao što autor ima pravo da u knjizi iznese svoje mišljenje o nekom pitanju koje za nekog može biti uvredljivo, šokantno ili uznemirujuće, tako i građani imaju slobodu da na ovaj način izraze svoje mišljenje“, objašnjava Pavlović.\nKako kaže, upoređivanje slučaja paljenja knjige Gorana Vesića sa fašističkim i nacističkim metodama je potpuno neosnovano, imajući u vidu drastično različite kontekste:\n„Nacisti su spaljivali knjige sa ideološkim ciljevima, sistematski, dok je ovde reč o ličnom stavu prema knjizi jednog političara. Niti je isti kontekst, niti su iste posledice, niti se te dve stvari uopšte mogu upodobiti da bi se ovakvo poređenje moglo napraviti“, ističe naš sagovornik.\nPavlović smatra da, ukoliko je neko zaista spalio knjigu jednog političara, to predstavlja izraz mišljenja – kako o knjizi autora, tako i o samom autoru.\n„Ukoliko ovaj slučaj ne shvatimo kao slobodu izražavanja mišljenja, dolazimo na korak od zabranjivanja i samog pisanja knjiga ili budućeg uređivanja njihovog sadržaja. Ono što je ovde posebno značajno jeste to da je reč o knjizi jednog političara.\nSaglasno praksi Evropskog suda za ljudska prava, političari su dužni da pokažu značajno viši stepen tolerancije na gotovo svaki vid uvreda ili postupaka koji ih mogu uznemiriti sa jedne strane, dok bi se eventualni postupak spaljivanja knjige u ovom kontekstu mogao takođe podvesti pod vid izražavanja političkog mišljenja o samom autoru ili njegovoj knjizi, koji jednako uživa zaštitu člana 10 Konvencije“, dodaje Pavlović.\nKonačno, kada je reč o prirodi dela, on ističe da možemo raspravljati o tome da li je primereno ili ne, ali da pravni sistem Srbije to ne prepoznaje kao krivično delo:\n„Ne bih rekao da ovde ima osnova ni za građansku, a kamoli za krivičnu odgovornost. Nisam siguran čak ni da ima elemenata za naknadu štete ili povredu časti i ugleda autora knjige upravo iz prethodno navedenih razloga“, zaključuje Pavlović.\nPesnik, književni kritičar, esejista i glavni urednik izdavačke kuće Arhipelag Gojko Božović istakao je u izjavi za Talas da najpre otvoreno sumnja da se spaljivanje knjige Gorana Vesića u realnosti dogodilo:\n„Na samom protestu ispred galerije u kojoj je održavana promocija knjige Gorana Vesića niko od prisutnih nije svedočio tom događaju. Koliko znam, to je zapaženo isključivo na snimku koji se pojavio na društvenim mrežama, a na kojem nije vidljivo ni mesto, ni ljudi koji to čine, pa čak ni koja je to knjiga.\nSa druge strane, u trenutku kada je navodno došlo do paljenja te knjige, ona nije ni bila u slobodnoj prodaji tako da je niko, osim onih sa privilegovanim pozivnicama, nije mogao videti ni zapaliti“, objašnjava Božović.\nNjegov utisak je da je reč o medijskom spinu i skretanju pažnje – prvenstveno sa činjenice da je reč o „besmisleno luksuznoj knjizi kolumni“, a zatim i sa toga da je „na promociji te knjige rečeno toliko neumerenih i neodgovornih pohvala, da bi se u našoj javnosti ljudi morali zamisliti“ – dok je, kako kaže, cilj tog spina da se ukloni utisak koliko je autor knjige neomiljen u Beogradu i zbog čega se uopšte organizuju protesti na promociji njegove knjige.\nKada je reč o upoređivanju ovog događaja sa nacističkom Nemačkom, Božović ističe da je to potpuno neodgovorno:\n„U nacističkoj Nemačkoj knjige su spaljivane sistematično, u mnogim komunističkim državama takođe je bilo zabrana ili spaljivanja knjiga, to se događalo i u socijalističkoj Jugoslaviji. Potpuno je neodgovorno i proizvoljno jedan događaj koji postoji samo na društvenim mrežama, i koji predstavlja spin, povezivati sa dramatičnom istorijom zabrana i progona knjiga u nacizmu ili komunizmu“, ističe naš sagovornik i dodaje da takvo povezivanje „jeste neodgovornost, proizvoljnost i revizija istorije“.\nKonačno, epilog ovih dešavanja ocenjuje kao proizvod vrlo prepoznatljivog rukipisa kojim se u našoj javnosti „perifernim i izmišljenim događajima odvlači pažnja sa suštinskih problema i dramatične krize koja potresa ovo društvo“.\nTAGS: Beograd cenzura fašizam Goran Vesić knjige komunizam nacizam


U radu Konferencije učestvovali su i predstavnici ministarstava, inspektorata za rad i udruženja poslodavaca iz sektora građevinarstva, šumarstva i putne privrede, koji su iz svog ugla govorili o aktivnostima na unapređenju socijalnog dijaloga i uslovima privređivanja, kao i predstavnici Evropskog centra za radnička pitanja (EZA), Evropske Federacije radnika građevinarstva (EFBWW) i Internacionale radnika građevinarstva i prerade drveta (BWI).\nČinjenica je da je svetska finansijska i ekonomska kriza posebno i snažno pogodila Jugoistočnu Evropu, ali i ostale delove Evrope, i da zaposleni najviše trpe negativne efekte političkih i ekonomskih promena, koje se uglavnom ogledaju u stagnaciji u zapošljavanju, sve većoj nezaposlenosti, malim platama i niskom standardu radnika.\nSa težnjom da stalno tragaju za odgovorima koji bi rezultirali ublažavanjem negativnih efekata krize na zaposlene i članove Sindikata u sektorima šumarstva i prerade drveta, građevinarstva i industrije građevinskog materijala, njihovi sindikalni predstavnici iz Albanije, Hrvatske, Crne Gore, Makedonije, Slovenije i Srbije, uz prisustvo i aktivno učešće predstavnika BWI, EFBWW i EZA, na Konferenciji u Beogradu održanoj 12. i 13. februara 2013. godine usvojili su sledeće\n1. Zbog pogrešne dijagnoze krize od strane vladajućih političkih elita širom Evrope, potekle su i pogrešne politike i mere za borbu protiv krize, te čitav period obeležava pad ekonomije uz mere štednje koje isključivo pogađaju radništvo i srednji sloj.\nUčesnici Konferencije zahtevaju da mere politike štednje, smanjenje ili zamrzavanje plata i penzija, smanjenje javne potrošnje koje su uvedene ili se uvode u niz evropskih zemalja, budu praćene ekonomskim, poreskim i fiskalnim politikama, koje će pomoći da ih radnici lakše prihvate i podnesu njihov teret.\n2. Socijalni dijalog je osnovno opredeljenje svih sindikata u Evropi, a mehanizme socijalnog dijaloga predstavnici sindikata vide u postojanju i primeni granskih kolektivnih ugovora u ovim sektorima, stalnom postizanju sporazuma i drugih vidova dogovora koji radnicima omogućavaju dostojanstven život, sigurne i bezbedne uslove rada, poštovanje radničkih i sindikalnih prava.\n3. Uticati na politike evropskih finansijskih institucija i banaka da prilikom ugovaranja i poveravanja poslova izvođačima u regionu, odgovarajućim mehanizmima spreče angažovanje socijalno neodgovornih poslodavaca (poslodavci koji zapošljavaju na crno, ne plaćaju poreze i doprinose i dr.) i maksimalno uključe domaću građevinsku operativu koja je u prethodnoj deceniji imala status podizvođača ili bila bez posla.\n4. Zajedničkim aktivnostima (protesti solidarnosti, okupljanja, medijske kampanje i sl.), suprotstaviti se najavljenim izmenama i dopunama Zakona o radu i Zakona o štrajku kojima se umanjuju i ukidaju postojeća prava radnika, uz poštovanje standarda u evropskom radnom zakonodavstvu, kako se ne bi kršila ljudska prava i teret krize i dalje prevaljivao samo na zaposlene i siromašne.\n5. Povodom navedenih pitanja, sindikati – učesnici ove Konferencije, pozivaju se na stalnu prisutnost u javnosti približavajući svoje politike, stavove i zahteve radništvu u regionu, sve u cilju pridobijanja novih članova, posebno mladih i žena.\n6. Sindikat radnika građevinarstva i IGM Srbije i Samostalni sindikat šumarstva i prerade drveta Srbije zahtevaju donošenje Zakona o inspekcijama, posebno Zakona o inspekciji rada, radi stvaranja moderne, efikasne institucije koja prihvata sindikat kao partnera.\nDo usvajanja navedenih zakona, Sindikat radnika građevinarstva i IGM Srbije i Samostalni sindikat šumarstva i prerade drveta Srbije pozivaju Ministarstvo rada, zapošljavanja i socijalne politike na potpisivanje Protokola o partnerstvu za saradnju između sindikata i Ministarstva, radi ostvarivanja prava zaposlenih koje im garantuju međunarodne konvencije, Ustav i Zakon.\n7. U cilju očuvanja i primene Kolektivnog ugovora za šumarstvo Hrvatske, predstavnici svih sindikata Jugoistočne Evrope u sektorima građevinarstva i šumarstva daju podršku Sindikatu šumarstva Hrvatske u njegovim aktivnostima i osuđuju nekorektno ponašanje predstavnika Ministarstva i poslodavaca Republike Hrvatske.\n8. Svi sindikati – učesnici Konferencije, saglasni su da nastave međusobnu saradnju i komunikaciju, kao i da na nacionalnim nivoima sprovode aktivnosti za ostvarenje navedenih ciljeva i politika iz ovih Zaključaka.\n9. Učesnici Konferencije izražavaju posebnu zahvalnost Evropskoj uniji, EZA, ACV-CSC i CNV, bez čije pomoći i učešća ova Konferencija ne bi bila održana.


Napori američkog "Amazona" da ubrza isporuku robe umanjili su dobit te kompanije u trećem kvartalu. Neto profit Amazona pao je za 26 odsto na godišnjem nivou, podbacivši tako u odnosu na očekivanja Volstrita, prenosi agencija AP.\nNeto profit kompanije je u tri meseca, zaključno sa 30. septembrom, iznosio 2,1 milijardi dolara, što je pad u odnosu na 2,9 milijardi dolara od pre godinu dana. Zarada po akciji je iznosila 4,23 dolara, i za 36 centi je manja od očekivanja analitičara, prema podacima FactSet-a.\nPad profita je prouzrokovao rasprodaju deonica te kompanije u elektronskom trgovanju, koje su pale za čak devet odsto, što je tržišnu vrednost Amazona umanjilo za oko 80 milijardi dolara, prenosi "Fajnenšel tajms".\nFT navodi i da je ovo prvi put u više od godinu dana da je Amazon uknjižio međugodišnji pad zarade.\nAmerički gigant u onlajn trgovini preduzima brojne napore da prepolovi vreme isporuke robe, na jedan dan sa dosadašnjih dva dana. Kako bi to postigao, angažuje sve više radnika u skladištima i proširuje transportnu mrežu povećanjem broja kamiona, aviona i pogona za sortiranje paketa.\nTakvi napori do sada su koštali kompaniju oko 1,5 milijardi dolara, što je skoro duplo više u odnosu na njenu prvobitnu procenu.\nIz Amazona, međutim, poručuju da jednodnevna isporuka privlači više kupaca i tera ih da troše veće sume novca.\n"To je velika investicija", navodi se u saopštenju direktora Amazona Džefa Bezosa.


Aristotel u Ukrajini - Eli Zaretsky - Peščanik\nAristotel, Univerzitet u Solunu, foto: solut_rai/Wikimedia Commons\nPo Aristotelu, ne možemo razumeti neku pojavu ukoliko ne razumemo ono što je uzrokuje, ali „uzrok“ je za Aristotela bio složen, višeslojni koncept. U slučaju rata između Ukrajine i Rusije, Aristotel bi rusku invaziju na Ukrajinu svakako označio kao delatan uzrok – neposredni pokretač rata – ali bi smatrao da se za njegovo dublje razumevanje mora ući u materijalnu istoriju Evrope. Treba utvrditi kako je tu istoriju oblikovao Drugi svetski rat sa svojim dugoročnim posledicama koje su dovele do praktične kontrole Amerike nad evropskim kontinentom. Aristotel bi se pozabavio i ukupnim ili konačnim pravcem istorije o kome se u Ukrajini odlučuje.\nOvde želim da se fokusiram na to kako je preovlađujuća uloga Amerike u evropskoj politici oblikovala tekući sukob u Ukrajini. Koncentrisaću se na 5 međusobno povezanih pitanja: ukupni odnos Amerike prema Evropi, evropsku samoupravu, nemačko pitanje, rusko pitanje i Evroaziju.\nMonroova doktrina iz 1823. nužna je polazna tačka za svako tumačenje uloge Amerike u Evropi. Nastala zbog latinoameričkih pobuna protiv Španije, doktrina je trebalo da predupredi evropsku intervenciju na zapadnoj hemisferi. Kao kontratežu, predsednik Monro je obećao „da se neće mešati u unutrašnje probleme bilo koje evropske sile“. Drugim rečima, „svaku evropsku vladu smatraćemo de facto legitimnom.“\nOva doktrina je modifikovana u 20. veku, od trenutka kada je Vudro Vilson odbacio politiku ravnoteže snaga i pozvao na „internacionalizam“, ali je ta promena uvek bila jednostrana. SAD su zadržale svoje „pravo“, zasnovano na Monroovoj doktrini, da isključe „strano“ mešanje na zapadnoj hemisferi, ali su preuzele novo pravo da se mešaju drugde u svetu. To je otvorilo put aktuelnoj situaciji: Amerika je danas dominantna u Evropi, a njena prevlast izaziva i ogromnu globalnu neravnotežu.\nDrugo, nesrazmerna moć Amerike odražava dugogodišnje teškoće koje je Evropa imala u organizovanju sopstvenih odnosa. Zapravo, evropske vlade su infantilizovane posle Drugog svetskog rata. Najočigledniji primer je činjenica da vrhovni komandant Nato saveza za Evropu mora biti američki general. Evropske vlade nemaju poverenja jedna u drugu, ali umesto da rešavaju svoja neslaganja okreću se Sjedinjenim Državama. Ovaj problem ima i finansijski aspekt: evropska bezbednost se oslanja na američko bogatstvo, po cenu evropske autonomije. Deklaraciji sa samita u Bukureštu 2008. u kojoj „Nato pozdravlja evroatlantske težnje Ukrajine i Gruzije za članstvom“ usprotivile su se Francuska i Nemačka, ali bez uspeha. To ima ogroman uticaj na aktuelnu krizu.\nTreće, američka moć u Evropi zamenila je dugoročno rešenje „nemačkog pitanja“. Ako je ceniti samo po njenoj veličini, geografskom položaju i ekonomskoj moći, Nemačka je trebalo da igra vodeću ulogu u posredovanju između istoka i zapada, drugim rečima između Rusije i zapadne Evrope ali, dobrim delom zbog nacizma, nije preuzela tu ulogu. Taj vakuum popunile su SAD na negativan način: održavanjem rascepa između zapadne i istočne Evrope, koji je započeo kao neka vrsta kolonijalizma nakon Drugog svetskog rata. Naravno, Amerika je bila ključna u podsticanju istočnoevropskog ekonomskog razvoja, ali po cenu osnaživanja desničarske rusofobije u regionu.\nČetvrto, mirovne opcije koje je Sovjetski Savez pod Gorbačovim nudio Evropi i Sjedinjenim Državama 1989-90. bile su neverovatno retka istorijska šansa. Gorbačov je govorio o „našem zajedničkom evropskom domu“. Pod američkim vođstvom, međutim, odgovor zapada bio je proširenje Natoa, antiruskog saveza po svom poreklu, uz nametanje šok terapije ruskoj ekonomiji. Rusija je tokom svoje istorije uvek imala i demokratske i etatističke tendencije. Velika uloga Amerike podstakla je etatističku stranu njene politike, čija prevlast nije bila neizbežna. Niko ne može da zna kako bi se Rusija razvijala posle 1989. da se zapad prema njoj nije odnosio snishodljivo i neprijateljski. I to su uslovi koji su proizveli Putina.\nPeto, američki „internacionalizam“, kao što pokazuje nesrazmerna uloga SAD u Evropi, ima globalne implikacije, posebno u istočnoj Aziji. Krajem 19. i početkom 20. veka, kada je američka spoljna politika počela da se pomera sa ravnoteže snaga Monroove doktrine ka svom grandioznom i nejasnom „internacionalizmu“, mislioci kao što je Halford Makinder, verovatno omiljeni geograf Teodora Ruzvelta, počeli su da shvataju koliko je unosno držati evropsko poluostrvo odvojeno od Rusije. Za Makindera, takva podela je bila poželjnija od mira i saradnje koji bi Evroaziju, to „srce sveta“, učinili centrom geopolitike, odvodeći SAD na sporedni kolosek. Svesno ili ne, američki mislioci su se rukovodili ovim uvidom ne samo 1989. već i ranije, 1917. i 1945. Drugim rečima, nastojali su da Evropu i Rusiju drže odvojene. To ima implikacije na sadašnje odnose Amerike ne samo sa Rusijom, već i sa Kinom.\nDa zaključim: nema sumnje da je Amerika doprinela miru u svetu, posebno svojim učešćem u pobedi nad nemačkim i italijanskim fašizmom i japanskim militarizmom, kao i ispunjavanjem praznine koja je u Evropi nastala posle Drugog svetskog rata. Istovremeno, ta istorija je u centar globalne politike unela fundamentalni problem: nesrazmernu ulogu Amerike. To stvara i strukturalne probleme. Sjedinjene Države, koje nemaju sopstvene bezbednosne probleme, redovno pokreću ratove u inostranstvu, u Vijetnamu, Iraku ili Avganistanu, podstiču tuđu militarizaciju, kao u istočnoj Evropi i Ukrajini, ne plaćajući pritom nikakvu cenu i ne učeći na svojim greškama. Rezultat je narastajuća oholost američke politike. Neposredne implikacije vide se u sukobu u Ukrajini, gde američko rukovodstvo ima interes da se rat nastavi. Kao što je Aristotel tvrdio, nijedan događaj ne možemo razumeti samo u njegovom neposrednom kontekstu, već moramo ispitati i njegove dugoročne uzroke, u smislu razvoja koji je doveo do događaja, kao i u smislu „konačne svrhe“ kome taj događaj služi.\nLondon Review of Books, 18.05.2022.\nAuthor: Eli Zaretsky


Grifits: Nema uslova za primirje i isporuku pomoći Ukrajini\nTanjug 19. aprila 2022. 07:41\nNJUJORK – Podsekretar UN za humanitarna pitanja Martin Grifits izjavio je danas da izgleda da „još nije sazrelo vreme“ za uspostavljanje primirja koje bi omogućilo isporuku humanitarne pomoći u Ukrajinu, ali je izrazio nadu da će to biti moguće uskoro pošto se pravoslavni Uskrs proslavlja ovog vikenda.\n„Možda će se pokazati određena zrelost u narednom periodu “, saopštio je zvaničnik UN konferenciji za novinare u ponedeljak, prenosi AP.\nNakon što je ovog meseca putovao u Kijev i Moskvu na sastanke na visokom nivou sa ukrajinskim i ruskim zvaničnicima, Grifits je za Asošiejted pres rekao da je primetio malo poverenja između sukobljenih strana i da „nije optimista“.\nOn je pozvao Rusiju i Ukrajinu da se vrate pregovorima koji imaju za cilj okončanje rata i da pokažu „mnogo, mnogo više spremnosti , pre svega Ruska federacija, i dozvole konvojima slobodan ulazak i izlazak“.\n„Za početak hajde da pružimo pomoć ljudima tamo gde im je potrebna“, naglasio je Grifits.\nPodsekretar UN za humanitarna pitanja izjavio je i da planira da ponovo otputuje u Rusiju kako bi razgovarao o situaciji u Ukrajini, posle posete Turskoj koja bi trebalo da bude realizovana kasnije tokom nedelje, preneo je TAS S.\nUjedinjene nacije su saopštile da je 12 miliona ljudi raseljeno zbog rata, od kojih je oko 5 miliona napustilo Ukrajinu, navodi AP.


Politika - datum: 2018-03-20 STRANKA NA VLASTI U POVLAŠĆENOM POLOŽAJU U ODNOSU NA OPOZICIONE SUBJEKTE\nFinansijski izvještaj DPS-a Država DPS-u dala 2,6 miliona Prihodi DPS-a iz budžeta na ime redovnog finansiranja iznose 1.584.627 eura, dok su na ime rada poslaničkog kluba u 2017.godini prihodovali 132.636 eura. Opštine su prošle godine partiji na vlasti dale preko 844.000 eura\nDržava je Demokratskoj partiji socijalista (DPS) isplatila preko 2,6 miliona eura u prošloj godini, pokazao je konsolidovani finansijski izvještaj te stranke. I ovaj podatak jasno pokazuje da je partija čiji je lider nekadašnji premijer Milo Đukanović u povlašćenom položaju u odnosu na stranke iz opozicionog bloka, koje ni izbliza ne dobijaju toliko sredstava iz budžeta Crne Gore.\nPrema izvještaju finansijske službe DPS-a, koji je juče objelodanila Agencija za sprečavanje korupcije (ASK), prihodi iz budžeta Crne Gore na ime redovnog finansiranja iznose 1.584.627 eura, dok je na ime rada poslaničkog kluba ova stranka u 2017.godini prihodovala 132.636 eura. Kako se navodi u izvještaju, u pitanju su sredstva koja se izdvajaju iz budžeta Crne Gore za finansiranje redovnog rada parlamentarnih partija u Skupštini Crne Gore, što reguliše član sedam Zakona o finansiranju političkih subjekata.\nŠto se tiče prihoda na ime finasiranja iz budžeta lokalnih samouprava, to jest sredstava koja se izdvajaju iz budžeta jedinice lokalne samouprave za finansiranje redovnog rada parlamentarnih partija u skupštinama opština, DPS je po tom osnovu dobio 844.240 eura. Najviše su dobili u Podgorici, 144.086 eura, na Cetinju, 105.000 eura, u Budvi, 101.066 eura, i Nikšiću, gdje su dobili preko 74.000 eura, dok su najmanje dobili u opštini Petnjica, 2.543 eura.\nTo, međutim, nije sve jer je Đukanovićeva stranka od davanja u zakup imovine pravnom licu prošle godine prihodovala skoro 30.000 eura. Ta imovina izadata je u zakup državnim organima, odnosno opštinama Danilovgrad, Nikšić, Kotor i Herceg Novi.\nŠto se tiče prihoda od članarine, po tom osnovu je DPS je prihodovao nešto preko 132.000 eura. Lider partije Milo Đukanović dao je 500 eura, a njegov zamjenik u stranci Duško Marković nešto manje od 550 eura. Na spisku donatora je i Zoran Jelić, koji je prošle godine partiji uplatio 114 eura. Na spisku finansijera DPS-a su i funkcioneri te stranke Branko Čavor, Veljko Zarubica, Šefkija Murić, Vuk Roćen, Mirsad Mulić, Halil Duković, Husnija Šabović... Svi oni su donirali od 500 do 1.000 eura.\nSkupština Crne Gore je početkom marta prošle godine imenovala Zorana Jelića, dugogodišnjeg poslanika i istaknutog funkcionera DPS-a, za člana Senata Državne revizorske institucije. Njegov osnovni zadatak je da kontroliše poslovanje političkih subjekata, državnih institucija, javnih službi i preduzeća, kao i trošenje javnih sredstava. To praktično znači da će Jelić kontrolisati rad DPS-a, partije koju je godinama zastupao i čiji je rad donedavno čak i finansirao. Kada je u pitanju uplata koja se pominje u najnovijem izvještaju, „Danu” je objašnjeno da je to urađeno početkom godine, dakle, prije nego što je Jelić izabran za člana Senata DRI, te da u zakonskom smislu tu nema ništa sporno.\nStranačka firma MN Prominent likvidirana je 4. decembra 2014. godine. Prema podacima iz registra privrednih subjekata, ta firma je registrovana 20. januara 2007. godine, ali je u međuvremenu likvidirana, o čemu je rješenje dostavljeno registru. U trenutku kada je likvidirana, ta firma je imala samo jednog zaposlenog, kao i predsjednika i dva člana odbora direktora i izvršnog direktora. Predsjednik odbora direktora bio je Miodrag Ivanović, a članovi su bili Veselin Grbović i Aleksandar Pavićević. Vršilac dužnosti izvršnog direktora bio je Slavenko Jovanović. Kao zvanični osnivač u sudskim dokumentima navedena je Demokratska partija socijalista.M.V.\nNekretnine vrijede preko milion\nDemokratska partija socijalista je u finansijskom izvještaju za 2017.godinu prijavila da posjeduje nepokretnu imovinu u vrijednosti od preko milion eura. Radi se o zemljištu u Podgorici (Beogradska ulica) i četiri poslovna prostora u Bijelom Polju, Beranama, Danilovgradu i Andrijevici. Na placu u Podgorici, koji su kupili od „Zetatransa”, planiraju da grade velelepnu partijsku centralu, a počeni koraci za dobijanje građevinske dozvole već su preduzeti.


Otkazano hiljade letova zbog omikrona i vremenskih uslova - 31.12.2021, Sputnik Srbija\nHiljade međunarodnih i letova unutar SAD, odloženo je ili otkazano danas, zbog nepovoljnih vremenskih uslova i zbog porasta infekcija sojom omikron. 31.12.2021, Sputnik Srbija\nTo je dovelo do poremećaja putovanja tokom prazničnih dana.Preko 2.400 letova je širom sveta danas otkazano, uključujući više od 1.100 letova unutar SAD, a ukupno je bilo skoro 4.000 globalnih kašnjenja, potvrđuju informacije sa sajta za praćenje letova “Flight Aware”, prenosi Rojters.Kako se navodi, brzo širenje visoko zaraznog omikrona soja dovelo je do naglog porasta infekcija, što je primoralo avio-kompanije da otkažu letove, pošto piloti i posada moraju da borave u karantinu.SAD su u četvrtak, drugi dan zaredom, imale rekordan broj novih slučajeva na osnovu sedmodnevnog proseka, sa više od 290.000 prijavljenih novih infekcija svakog dana, preneo je Tanjug.\nekonomija, svet – ekonomija, saobraćaj i infrastruktura, društvo\nTo je dovelo do poremećaja putovanja tokom prazničnih dana.\nPreko 2.400 letova je širom sveta danas otkazano, uključujući više od 1.100 letova unutar SAD, a ukupno je bilo skoro 4.000 globalnih kašnjenja, potvrđuju informacije sa sajta za praćenje letova “Flight Aware”, prenosi Rojters.\nKako se navodi, brzo širenje visoko zaraznog omikrona soja dovelo je do naglog porasta infekcija, što je primoralo avio-kompanije da otkažu letove, pošto piloti i posada moraju da borave u karantinu.\nSAD su u četvrtak, drugi dan zaredom, imale rekordan broj novih slučajeva na osnovu sedmodnevnog proseka, sa više od 290.000 prijavljenih novih infekcija svakog dana, preneo je Tanjug.


Novine u dečjoj ortopediji: Lečenje ravnih tabana pre treće godine i široki povoj su besmisleni – Klub beba trudnica i mama <3\nNovine u dečjoj ortopediji: Lečenje ravnih tabana pre treće godine i široki povoj su besmisleni\nDecenijama unazad za roditelje u Srbiji bilo je nezamislivo da, u strahu od deformiteta kukova, ne povijaju svoje mališane širokim povojem sve do druge godine ili da hitno ne vode svoju decu kod lekara kako bi izlečili ravne tabane. To je, međutim, apsolutno nepotrebno.\nLekari danas savetuju da je za povijanje dovoljna samo jedna pelena, dok ravne tabane maltene uopšte ne treba lečiti.\nDr Nenad Lujić, jedan od naših najpoznatijih ortopeda sa Instituta za ortopedsko-hirurške bolesti „Banjica“, objašnjava da su široki povoj i lečenje ravnih stopala pre treće godine prevaziđeni i da se to odavno ne primenjuju u svetu.\n„Razvoj mišićno-skeletnog sistema je „naslonjen“ na genetiku, ali i na uslove spoljašnje sredine, a naše lekarske intervencij,e poput širokog povoja, trebalo je da preduprede potencijalne probleme. Velika, skoro revolucionarna promena u dečjoj ortopediji odigrala se pošto je ultrazvučnim pregledom postalo moguće otkriti probleme sa urođenim iščašenjima kuka u najranijem periodu života i sprečiti ih. Kada je ultrazvučna kontrola u bebinom trećem mesecu postala standardna procedura poput vakcinacije, malformacije kukova su praktično smanjene na minimum“, kaže dr Lujić i dodaje:\n„Nekada smo imali između 200 i 300 operacija kukova godišnje, dok danas imamo jedva pet. Široki povoj se još uvek praktikuje u porodilištima u prvih sedam dana, a zatim se koriste pelene koje su tačno prilagođene uzrastu deteta i koje su dovoljno široke.\nPrema rečima ovog ortopeda s decenijskim iskustvom, ravni tabani kao faktor ne postoje do detetove treće godine.\n„Dok dete ne napuni tri godine, uzaludno je praviti procenu da li dete ima ili nema ravne tabane. Nakon treće godine ima jedan „zlatni period“ od nekoliko godina kad može nekako da se utiče na to, ali su generalno rezultati slabi. Dete bi trebalo da hoda boso i po neravnom terenu, ali smo svesni da je to u gradskim sredinama često teško izvodljivo. Nakon desete godine opcija mogu biti specijalni ortopedski ulošci, ali svima bih preporučio da deca budu što više fizički aktivna jer će to sprečiti mnogobrojne potencijalne probleme“, kaže dr Lujić za Kurir.\nOprez: Suviše čvrst povoj dovodi do iščašenja\nPovijanje na pogrešan način takođe može da uzrokuje probleme u razvoju bebinih kukova. Zato pedijatri upozoravaju roditelje da vode računa o tome da nožice i bokovi budu slobodni, tako da mogu da pokreću donji deo tela.\nRezultati istraživanja su pokazali da suviše čvrsto povijanje može da dovede do iščašenja ili displazije kukova.\nPREVIOUS POST Previous post: Ovo su najzdravija deca na planeti: Ne pate od alergija, bakterije i virusi beže od njih!\nNEXT POST Next post: MISLILI STE DA VAŠKE NE POSTOJE U 21. VEKU? Prevarili ste se: Evo kako da prepoznate vašljivost kod dece i kako da se OTARASITE NAPASTI


SARAJEVO Šmit se sutra obraća poslanicima Predstavničkog doma Parlamentarne skupštine BiH\nVisoki predstavnik međunarodne zajednice u Bosni i Hercegovini Kristijan Šmit (Christian Schmidt) obratiti će se u četvrtak, 28. oktobra, poslanicima Predstavničkog doma Parlamentarne skupštine BiH.\nMeđutim, u BiH još traje blokada rada bh. institucija budući da politički predstavnici bh. entiteta Republika Srpska koji su izabrani u državne institucije odbijaju učestvovati u radu institucija nakon što je bivši visoki predstavnik u BiH Valentin Incko (Inzko) nametnuo izmjene Krivičnog zakona kojima je zabranjeno veličanje genocida i ratnih zločinaca.\nNarodna skupština RS donijela je i zaključake u vezi s tim kojima se odbija rad u bh. institucijama dok se "pitanje nametnutog Inckovog zakona ne razriješi", a upravo na te zaključke pozivaju se i politički predstavnici pozicije i opozicije u Predstavničkom domu.\nOni nisu prisustvovali ni jučerašnjoj sjednici Doma. Poslanici SNSD-a i Srpskog kluba prisustvovali su samo dijelu sjednice na kojem je razmatrana inicijativa za smjenu državnog ministra obrane Sifeta Podžića, dok Klub poslanika SDS-PDP-DNS nije učestvovao u radu sjednice Predstavničkog doma.\nNe priznaje imenovanje Šmita\nNajavili su i da neće prisustvovati ni sutrašnjoj sjednici, dok su neki od njih kazali da će to značiti da će se Šmit ustvari obratiti predstavnicima Federalnog parlamenta.\nChristian Schmidt Denis Zvizdić BiH


Tužilaštvo BiH predložilo je određivanje pritvora za dve osobe osumnjičene da su kao pripadnici organizovane grupe krijumčarila tekstilnu robu i cigarete iz Srbije i Crne Gore u BiH.\nMera za određivanje pritvora predložena je Sudu BiH, a mere zabrane za ostale uhapšene u akciji “Koridor”, saopšteno je iz Tužilaštva BiH, piše Srpskainfo.\nPritvor je predložen zbog opasnosti da bi osumnjičeni boravkom na slobodi mogli ometati istragu, prikrivati dokaze i uticati na svedoke ili saučesnike, kao i zbog opasnosti da bi boravkom na slobodi mogli ponoviti krivično delo ili dovršiti započeto.\nOve osobe su pod istragom za krivična dela organizovanje grupe ljudi ili udruženja za krijumčarenje ili rasturanje neocarinjene robe čime su ostvarivala veliku nezakonitu imovinsku korist, te oštetila budžet BiH.\nOsam osumnjičenih za krijumčarenje robe uhapšeno je 8. decembra u nastavku akcije “Koridor” kada su izvršeni i pretresi na području Bijeljine, Brčkog, Ugljevika i Doboja.\nNa teret im se stavlja da su tekstilnu robu nabavljali na području Turske, Kine, Srbije i drugih država, odnosno cigarete na području Crne Gore, nakon čega su krijumčarili preko granice iz Srbije u BiH i dalje prodavali na tržištu BiH, na području Bijeljine, Doboja i Brčkog, najvećim delom na pijaci “Arizona”.\nakcija koridor Pritvor Uhapšeni\nPredložen pritvor za Avganistanca: Pokušao prokrijumčariti 26 migranata u BiH


Uslovi korišćenja – Volvox\nDobrodošli! Hvala Vam što ste posjetili www.volvox.me, zvanični internet sajt kompanije „Novi Volvox“.\nVaš pristup, kao i korišćenje našeg internet sajta www.volvox.me (u daljem tekstu: internet sajt) podliježe ovim uslovima korišćenja i važećim zakonskim propisima koji uređuju ovu oblast. Pristupom i korišćenjem internet sajta, prihvatate bez ograničenja, ove uslove korišćenja.\nSvi podaci i informacije objavljene na internet sajtu isključivo su informativnog karaktera i smatraju se tačnim i pouzdanim u trenutku njihovog objavljivanja. Kompanija „Novi Volvox“ zadržava pravo ažuriranja postojećih i dodavanja novih informacija u svakom trenutku, te je iz tog razloga, prije donošenja odluke o kupovini, potrebno iste provjeriti neposredno sa našim zaposlenima.\nKompanija „Novi Volvox“ posjeduje sva autorska i druga prava intelektualne svojine nad svim sadržajima ovog internet sajta. Neovlašćeno korišćenje bilo kojeg dijela internet sajta, bez prethodno dobijene saglasnosti kompanije „Novi Volvox“, smatraće se zlopotrebom i kršenjem autorskih i srodnih prava i podliježe sankcionisanju u skladu sa važećim zakonskim propisima.\nInternet sajt se koristi na sopstveni rizik i kompanija „Novi Volvox“ ne odgovara za materijalnu ili nematerijalnu štetu, direktnu ili indirektnu, koja nastane pri korišćenju internet sajta ili njegovog sadržaja.\nKompanija „Novi Volvox“ ne odgovara za sadržaje eksternih sajtova čiji se linkovi nalaze na nekoj od prezentacija internet sajta i ne nalaze se u njenom vlasništvu, te sa istima treba postupati na sopstvenu odgovornost.\nKompanija „Novi Volvox“ se obavezuje da u granicama tehnički raspoloživih resursa, a u skladu sa priznatim standardima, preduzme sve mjere u cilju zaštite integriteta podataka na internet sajtu i zaštite integriteta podataka preuzetih od posjetioca sajta.\nKompanija „Novi Volvox“ zadržava pravo da bilo kada i bez dodatnog obavještenja izmijeni ove uslove korišćenja internet sajta. Svaka izmjena postaje važeća nakon njenog objavljivanja na internet sajtu.


Dačić: Diplomatska pobeda Srbije, fijasko prištinske vlasti - 09.09.2018, Sputnik Srbija\nDačić: Diplomatska pobeda Srbije, fijasko prištinske vlasti\nPoseta predsednika Srbije Aleksandra Vučića Kosovu i Metohiji i sva dešavanja vezana za posetu srpskim enklavama su velika pobeda Srbije u diplomatskom smislu i... 09.09.2018, Sputnik Srbija\n12:36 09.09.2018 (Osveženo: 13:00 09.09.2018)\nPoseta predsednika Srbije Aleksandra Vučića Kosovu i Metohiji i sva dešavanja vezana za posetu srpskim enklavama su velika pobeda Srbije u diplomatskom smislu i veliki fijasko prištinske vlasti, ocenio je ministar spoljnih poslova Ivica Dačić.\nOn je naglasio da je svaka izgovorena reč predsednika Srbije bila na liniji „onoga o čemu se govori u Briselu, Vašingtonu, Moskvi“.\n„To je potreba da rešimo probleme sa Albancima i da otpočnemo novu eru u našim odnosima. Ako se neko tome protivio on nije za mirno rešenje“, rekao je Dačić za televiziju „Pink“.\nKazao je da ne može da se složi sa ocenom kosovskih vlasti da se narod kod Banja spontano okupio i dodao da su njih okupili oni kojima je smetao prvi dan posete predsednika Srbije Aleksandra Vučića KiM, prenosi Tanjug.\n„Mislim da je sve ovo kontraproduktivno za kosovsku stranu i pokazali su sa kakvim se sve problemima Srbi koji tamo žive susreću, jer to je deo njihovog svakodnevnog života“, kazao je Dačić.


Urban BUG :: Magazin :: Urban Beatz :: NIGHT BEATS: Psihodelični garažni rokenrol u KC GRADu!\n„Nema greške: novi album „Who Sold My Generation“ kao da je snimljen dok su američke zastave gorele u pozadini, a miris napalma visio u vazduhu – u paralelnom univerzumu gde je Helter Skelter nacionalna himna, a Čarls Menson još uvek u bekstvu“.\n2013. i 2014. Night Beats intenzivno sviraju turneje po SAD, Evropi, Australiji, Izraelu i Južnoafričkoj Republici. Poslednjih par godina svirali su turneje sa velikanima žanra: Roky Erickson, The Zombies, The Black Angels, The Jesus & Mary Chain, Black Lips, The Growlers...\nOve godine završili su snimanje nove ploče i ona će se pojaviti krajem januara pod nazivom „Who Sold My Generation“, a za renomiranu londonsku izdavačku kuću Heavenly Recordings (Manic Street Preachers, Saint-Ettienne, Mark Lanegan, King Gizzard & The Lizard Wizard, The Wytches...). Odmah po objavljivanju novog albuma Night Beats kreću na veliku evropsku turneju u okviru koje će svirati i u Beogradu u subotu, 6. februara u KC Gradu. Karte su već u pretprodaji (šank KC Grada i Pinball Wizard Records) po ceni od 1000 dinara.


Protesti: Žene Srebrenice u Tuzli, Žene u crnom u Beogradu – SARAJEVO.co.ba\nObjavljeno 12. 10. 2009 25. 10. 2010 od sarajevo.co.ba\nProtesti: Žene Srebrenice u Tuzli, Žene u crnom u Beogradu\n“Žene Srebrenice” su u nedjelju održale još jedan od mirnih protesta na ulicama Tuzle, koje već “tradicionalno” održavaju svakog jedanaestog u mjesecu.\nI ovaj put su, od nadležnih, zatražile da proces koji se vodi u Haagu, protiv Radovana Karadžića, ne prate prekidi i odugovlačenje jer mnoge majke nisu dočekale ni da im pronađu djecu ali ni početak suđenja Radovanu Karadžiću.\nPri tom su poručile –\n“Radovana Karadžića, ako već negira optužnicu, treba samo dovesti pred stravičnu grobnicu u špilji na planini Bišina kod Šekovića da vidi šta je učinjeno Srebreničanima.”, poručile su “Žene Srebrenice” na jučerašnjem protestu.\nNevladina organizacija “Žene u crnom” održala je u nedjelju jednosatni protest ispred platoa Predsjedništva Srbije pod sloganom “11. juli – Dan sjećanja na genocid u Srebrenici – Proglasite”.\nProtestima su ovaj put prisustvovale i predstavnice te organizacije iz Bosne i Hercegovine, Crne Gore te gošće iz Izraela i Palestine.\nKoordinatorka “Žena u crnom” Staša Zajović je, pošto je pročitan proglas kojim se traži da se 11. juli proglasi danom sjećanja na genocid u Srebrenici, saopštila kako od Borisa Tadića, predsjednika Srbije očekuje da “odlučnije krene u obračunavanje s nekažnjivošću nasilja”.\n“Predsjednika Tadića takođe podržavamo u onome što je govorio o potrebi zabrane neonacističkih i klerofašističkih organizacija.”, rekla je Zajovićeva.\n“Žene u crnom”, zajedno sa drugim nevladinim organizacijama već 18 godina rade na “planetarnoj izgradnji mira”.\nObjavljeno u Sarajevske novostiOznačeno Beograd,genocid,protest,Radovan Karadžić,Srebrenica,Tuzla,žene\nNazad BiH reprezentacija na 26. mjestu UEFA liste\nNaprijed Sarajevo 92-95: Petites histories de la guerre


FOTO: Šta kaže istraživanje- Da li su žrtve nasilja zaštičene tokom pandemije? - Zenicablog\nFOTO: Šta kaže istraživanje- Da li su žrtve nasilja zaštičene tokom pandemije?\nFOTO: Šta kaže istraživanje- Da li su žrtve nasilja zaštičene tokom pandemije?- Medica Zenica je 15. i 16. marta održala validacijsku radionicu u Sportsko-rekreativnom centru Ajdinovići. Cilj radionice je bio predstaviti preliminarne rezultate istraživanja “Multisektorski odgovori na zaštitu i zbrinjavanje žrtava rodno zasnovanog nasilja tokom zatvaranja/lockdown-a u BiH”. Kao i kroz participativno učešce aktera na zastiti žrtava nasilja iz nadležnih ministarstava, ustanova i nevladinih organizacija koje vode sigurne kuće, doprinijeti poboljšanju u kvalitativnom smislu istraživanja, isto je procijenjeno značajnim za dalje uspostavljanje smjernica, prije svega na lokalnog nivou.\nTagovibih istrazivanje medica nasilje pandemija saradnja situacija un zdravlje zenica žrtve


mr Jelena Surčulija\nU posmatranom periodu Vrhovni Sud doneo je odluku kojom se poništava rešenje republičke Radiodifuze agencije u upravnom sporu po tužbi RTL-a, stupio je na snagu Kodeks ponašanja Emitera i doneseno je Opšte obavezujuće uputstvo za RTS povodom emitovanja skupštinskih prenosa.\nS obzirom da je u vezi odluke Vrhovnog suda u javnosti bilo dosta polemike, želela bih da još jednom naglasim da podnosilac prijave na javnom konkursu koji je nezadovoljan odlukom Saveta ima pravo da, u roku od 15 dana od dostavljanja rešenja o odbijanju prijave, podnese prigovor Savetu Republičke Radiodifuzne Agencije. Savet je dužan da odluku o prigovoru donese u roku od 30 dana od dana njegovog podnošenja. Nakon toga, protiv odluke donesene po prigovoru može se pokrenuti upravni spor, što je u ovom slučaju i urađeno, tako da je Vrhovni sud odluku kojom se kojom se poništava rešenje republičke Radiodifuze agencije po tužbi tužioca RTL-a, doneo u upravnom sporu, na osnovu člana 54, stava 3 Zakona o radiodifuziji.\nTri meseca nakon stupanja na snagu Opšteg obavezujućeg upustva za ponašanje emitera, ono što najviše upada u oči jeste neujednačenost propisanih pravila. Primer koji to možda najbolje ilustruje, jeste obaveza označavanja programa koji može ugroziti decu ili omladinu za koje se emiteri obavezuju da takve programe obeleže jasno vidljivom brojkom koja treba da upućuje roditelje na minimalan uzrast dece koja mogu da prate program. Kodeks predviđa da su emiteri slobodni da programe klasifikuju po sopstvenom nahođenju, a ukoliko su u nedoumici – da se obrate Agenciji. Moram da naglasim da je klasifikacija programa koja za svrhu ima zaštitu dece i omladine vrlo ozbiljan posao, koji nikako ne može biti zasnovan na slobodnoj volji svakog emitera posebno. U zemljama u kojima je predviđena takva obaveza, postoje i posebna tela koja se bave klasifikacijom programa, na osnovu jasno unapred utvrđenih kriterijuma.\nŠto se tiče skupštinskih prenosa, pre usvajanja Opšteg obavezujućeg uputstva republičke Radiodifuzne agencije, RTS nije imao eksplicitnu obavezu da uživo prenosi skupštinska zasedanja. Na osnovu člana 76, stav 2, Radiodifuzne ustanove Srbije „obavljaju delatnost proizvodnje i emitovanja radio i televizijskog programa i imaju posebne obaveze u ostvarivanju opšteg interesa u oblasti javnog radiodifuznog servisa“. Programi od opšteg interesa su definisani članom 77, stavom 2 koji navodi da su to „programi informativnog, kulturnog, umetničkog, obrazovnog, verskog, naučnog, dečjeg, zabavnog, sportskog i drugih sadržaja, kojima se obezbeđuje zadovoljavanje potreba građana i drugih subjekata i ostarivanje njihovih prava u oblasti radiodifuzije“. Direktni prenosi skupštinskih zasedanja nisu posebno navedeni kao programi od opšteg interesa, ali zato član 78. Zakona definiše obaveze javnog servisa u cilju ostvarivanja opšteg interesa u odnosu na programske sadržaje, gde imaju obavezu da, između ostalog, obezbede da programi koji se proizvode i emituju, a posebno programi informativnog sadržaja, budu zaštićeni od bilo kakvog uticaja vlasti, političkih organizacija ili centara ekonomske moći. Skrenula bih pažnju i da je poslednje Obavezujuće uputstvo koje je donela RRA stupilo na snagu danom objavljivanja na zvaničnoj internet stranici Agencije, a ne kako je to do sada bila praksa, 8 dana nakon objavljivanja u Službenom glasniku Republike Srbije.\nIZVEŠTAJ SA TREĆEG MONITORINGA OSTVARIVANJA ZAKONA O RADIODIFUZIJI\nsreda, 26. septembar 2007, «Medija Centar», Ul. Milentija Popovića 9, 11070 Beograd\nI u ovom periodu programi radio stanica sa nacionalnim pokrivanjem pokazuju slične tendencije kao i ranije. Sve je jasnija podela na programe javnog servisa, koje emituje Radio Beograd i na komercijalne servise privatnih emitera. Po prirodi stvari, najraznovrsniji su programi Radio Beograda koji u velikoj meri ostvaruje svoje funkcije primerene javnom servisu. Od privatnih stanica i dalje su najbolje strukturirani i sa najkvalitetnijom ponudom B92 i Radio Index. Skromniju programsku ponudu ima Radio S, a Roadstar Radio i dalje veoma oskudeva u sadržajima, čak i onim namenjenim učesnicima u saobraćaju.\nRadio Fokus je i dalje stanica sa vrlo problematičnim programom na kome se može čuti mnogo toga neprimerenog za javnu komunikaciju: od ružnih reči i psovki koje u mikrofon izgovara voditelj, do glasnog razmišljanja o državnom udaru, ili pokretanju rata na Kosovu. Pored toga što se i dalje favorizuje Srpska radikalna stranka i, uglavnom, reč imaju njeni simpatizeri, na ovom programu mogu se čuti pozdravi upućeni najvećim kriminalcima i ljudima optuženim za ratne zločine, kao što su Legija, Zvezdan Jovanović i general Mladić. Nema nikakvog opravdanja što se ovom radiju ne izriču oštrije mere od strane Saveta RRA, koji je nadležan za ovakva pitanja.\nDirektni prenosi sednica Narodne skupštine Srbije na RTS\nPosle višednevne polemike, koja je mimo dnevnog reda vođena u skupštini Srbije, a koja je obilovala neznanjem i nekompetentnošću o tome, da li je javni servis obavezan da prenosi sednice skupštine ili ne, postignut je sporazum između parlamenta i RTS o direktnim prenosima. Odmah zatim, Savet RRA doneo je obavezujuće uputstvo za RTS o obaveznim prenosima. Nema nikakve sumnje da su i postignuti dogovor i obavezujuće uputstvo doneseni pod političkim pritiscima, što dokazuje činjenica da je Savet RRA nedavno izdao javno saopštenje po kojem obaveza direktnih prenosa sednica parlamenta za RTS ne postoji. Po našim zakonima, koji su u odnosu na ovo pitanje usaglašeni sa evropskom praksom i standardima, ne postoji obaveza javnog RTV servisa da prenosi sednice Narodne skupštine Srbije. To je potpuno u skladu sa načelom nezavisnosti i autonomije rada javnog servisa, koji je dužan da informiše javnost o sadržaju rada parlamenta i njegovim odlukama, ali to ne podrazumeva obavezno direktne prenose. Iznuđeni pristanak RTS da prenosi sednice, veliki je korak nazad u demokratskoj transformaciji našeg medijskog sistema, ali istovremeno i jasan pokazatelj ko su kočničari tog razvoja.\nZa izveštaj o monitoringu primene Zakona o radiodifuziji na planu TV u trećem tromesečju 2007. godine nametnule su se tri teme. One potvrđuju ranije iznete ocene monitoring- tima da se nacionalni emiteri pozicioniraju na tržištu upotrebom i nedozvoljenih sredstava, kao i to da RRA ovlašćenjem za izdavanje opštih obavezujućih uputstava zalazi u poslove zakonodavca.\nUpravo je završena debata o obavezi javnog servisa da prenosi uživo sve sednice Skupštine Srbije. O tome su politički akteri postigli dogovor, kojim se belodano potvrdila narodna izreka da „batina ima dva kraja“. Za direktne prenose najviše su se zalagali poslanici onih stranaka koje su u opoziciji, ali koje su u ne tako davnoj prošlosti bile na vlasti. Tada su direktne prenose uskraćivale opoziciji, s željom da joj oduzmu publicitet. Kada se situacija promenila, ono što su drugima prečili sada traže za sebe kao „demokratsku tekovinu“. Izgledalo je da će se ovaj zahtev, koji ozbiljno sparušava programe javnog servisa, TV rešiti razumno, uz mogućnost da se prave izuzeci i da bude rešeno potpisivanjem protokola Skupštine sa RTS. Međutim, nakon takvog dogovora na scenu stupa RRA koja, potpuno nepotrebno, ovu obavezu diže na nivo obavezujućeg uputstva. To znači da ćemo polovinu nedeljnog programa na drugom kanalu RTS gledati u vidu direktnih prenosa zasedanja Skupštine. Time je uređivačka politika RTS stavljena pod starateljstvo, jer javni servis nije po zakonu obavezan da obavlja rečene direktne TV prenose. Osim toga, pošto je na to primoran, imaće manje prostora da odgovori na druge ciljeve koje po zakonu mora da ispunjava – obrazovne, kulturne, zabavne itd. Nema sumnje da će zbog toga RTS imati i pad rejtinga, što u principu nije za njega odlučujuće merilo kvaliteta rada. Po stanovištu RRA, građanin Srbije je najpre „zoon politicon“ i najveća mu je potreba da bude politički informisan. To je sporno, kao i pravo RRA da govori (i odlučuje) u ime građana bez da ih za bilo šta pita. Ovakav tretman javnosti rada najvišeg zakonodavnog tela mogu da priušte samo „društva blagostanja“ u kojima postoji i obilje TV kanala pa se ništa ne gubi radi promocije narodnih predstavnika. Ili, kao u Nemačkoj na primer, direktne prenose obavlja jedan kablovski kanal (Phoenix) samo kada su važna zasedanja. Ako građani žele više, mogu da traže da prisustvuju zasedanjima Bundestaga, i tako i učine.\nKomercijalni TV emiteri sa nacionalnim pokrivanjem sve više se bore za reklame. Konkurencija za gledanost sve je veća, pa treba investirati u nove hitove, ali reklamni kolač u Srbiji ne raste istom brzinom. Zato se reklame prodaju i emituju i u vreme kada im to po Zakonu nije dozvoljeno. Prema članu 105. Zakona o radiodifuziji reklamama se ne smeju prekidati emisije vesti ukoliko nisu duže od 30 minuta. Standard je uzet iz Evrope jer vremensko određenje jasno ukazuje na emisije tipa TV dnevnik, koja se striktno drži te satnice. Kod nas pak, i B92 i Pink emisije vesti prekidaju reklamama, a RRA ćuti. Kao izgovor, emiteri bi mogli da pomenu činjenicu da počesto (kao i RTS, uostalom), dnevnici traju preko 30 minuta. Ako je po evropskom uzoru – dnevnik uvek mora da traje tačno 25 minuta. Potom, mogu da uslede reklame jer je sledeći segment, obično sport, posebna informativna emisija, i kao takva je i najavljena u programskoj satnici. Na taj način reklame se ne mogu naturati publici, niti se gledanost vesti komercijalizuje.\nPostalo je već (o)tužno gledati kako se konkurencija nacionalnih emitera pretvara u nezdravu konkurenciju kroz emisije vesti. Ako jedan emiter otkupi pravo direktnog prenosa nekih događaja, kod ostalih ne možemo videti ništa od tog zbivanja u TV formatu – slikom i tonom. Ako je utakmicu reprezentacije prenosio Pink, u vestima drugih nacionalnih emitera mogu biti i izveštaji i komentari, ali nećemo videti golove. Kada je RTS prenosio borbu za ulazak u Dejvis kup, drugi emiteri su mogli da se dive uspehu naših tenisera, ali ne i da prikažu ni jedan poen. Pošto B92 prenosi trke formule 1, drugi nacionalni emiteri mogu da izveštavaju o ishodu, ali bez i jednog kadra sa piste, i tako dalje, i tako dalje. To je nezdrava konkurencija, jer rejting je ostvaren direktnim prenosom, ali je građanima uskraćeno da vide (ponovo, ili po prvi put), najvažnije momente na onom kanalu na kojem preferiraju informativnu emisiju. Ova praksa nezdrave konkurencije jeste kršenje člana 71. Zakona o radiodifuziji. U njemu piše: „Emiter koji ima isključivo pravo prenosa događaja koji su obuhvaćeni listom iz stava 1 ovog člana, dužan je da svim zainteresovanim emiterima dozvoli i omogući da snime i emituju kratke izveštaje sa tog događaja u trajanju od do 90 sekundi koji će sadržati i autentičnu sliku i ton sa takvog događaja“. Formulacija, priznajemo, nije najpreciznija. No, kad već izdaje podzakonske akte, RRA bi trebalo da sačini pomenutu listu događaja“ koji su od interesa za sve građane u Republici Srbiji“ (stav 1 člana 71), o kojima će TV vesti do 90 sekundi moći da prikažu i oni emiteri koji nisu (ot)kupili pravo direktnog prenosa. To je rešenje u korist interesovanja publike, a ne sprečava konkurenciju. Jer, ko bi mogao da ima vajde od toga da, recimo, jedan emiter plati isključivo pravo prenosa, a svi drugi pošalju ekipe u Azerbejdžan da bi svojim gledaocima u vestima prikazali ono što će u utakmici nacionalnog tima biti najvažnije – golove?


Ministarstvo i opština pokrovitelji “Fudbal frendsa” | Palelive.com\nPočetna Regija Foča Ministarstvo i opština pokrovitelji “Fudbal frendsa”\nMinistarstvo i opština pokrovitelji “Fudbal frendsa”\nFOČA – Ministarstvo porodice, omladine i sporta Republike Srpske biće, sa opštinom Foča, pokrovitelj 11. međunarodnog omladinskog turnira “Fudbal frends”, koji će na Gradskom stadionu biti održan od 31. jula do 2. avgusta.\nNačelnik opštine Foča Radisav Mašić rekao je da je Ministarstvo pozitivno odgovorilo na poziv za pokroviteljstvo.\n“Ministar Jasmina Davidović otvoriće turnir, što je za nas veoma značajno”, rekao je Mašić.\nOn je istakao da pripreme teku planiranom dinamikom.\n“Uglavnom je sve završeno i očekujemo da sve protekne u najboljem redu. Vjerujemo da će naši građani, kao i do sada, pokazati veliko gostprimstvo i da će u velikom broju prisustvovati utakmicama, jer je ovo manifestacija svih Fočaka”, rekao je Mašić.\nJedanaesto izdanje ovog prestižnog turnira, na kojem su ranijih godina nastupali mladi fudbaleri iz Engleske, Holandije, Poljske, Bugarske, Austrije i drugih zemalja, okupiće osam omladinskih timova iz šest zemalja bivše Jugoslavije.\nUz domaću “Sutjesku”, redovni učesnik “Fudbal frendsa” je beogradska “Crvena zvezda”, a, osim nje, iz Srbije stiže i “Vojvodina”.\nUčestvovaće i prošlogodišnji finalisti “Rijeka” i podgorička “Budućnost”, koja brani trofej, iz Slovenije dolazi ljubljanska “Olimpija”, kao “Sarajevo” i “Željezničar” iz BiH.\nPrethodni članakObilježene 23 godine od stradanja Srba iz Jabuke\nNaredni članakZa male Iliće prikupljeno više od 2.000 KM


Sebastijan Ožijer došao je do pobede po prvi put u Finskoj. Na čuvenom reliju Ožijer je pobedio sa više od pola minuta prednosti, dok je drugoplasirani kroy cilj prošao Nuvil koji je nadmašio klupskog kolegu, Ostberga.\nOpširnije: WRC: Ožijer pobednik u Finskoj Add new comment Datum poslednje izmene petak, 10 januar 2014 15:26\nAustralijski reli vozač Kris Etkinson (Chris Atkinson) je\npotpisao ugovor sa Hyundai Motorsport odeljenjem, pa će već tokom ove sezone\nučestvovati na pojedinim WRC relijima za volanom i20 WRC modela.\nOpširnije: Hyundai WRC tim angažovao Kris Etkinsona Add new comment Datum poslednje izmene petak, 10 januar 2014 15:26\nSebastijan Ožijer je pobedom na reliju u Italiji povećao prednost u generalnom plasmanu na 64 poena. Ožijer je reli u Italiji završio ispred Nuvila u Fordu i klupskog kolege Latvale. Odličan rezultat je zabeležio i Robert Kubica koji je završio kao deveti i upedljivo pobedio u WRC 2 klasi.\nOpširnije: WRC: Ožijer ponovo pobednik Add new comment Datum poslednje izmene petak, 10 januar 2014 15:26\nIz FIA-e je došlo obaveštenje da će se naredne godine u WRC šampionatu naći Pireli. Italijanski proizvođač je ranije već snabdevao WRC timova, a da li ovo znači prebacivanje interesovanja sa F1 na reli sport ostaje da se vidi!\nOpširnije: WRC: Pireli se vraća reliju Add new comment Datum poslednje izmene petak, 10 januar 2014 15:26\nWRC: Prva pobeda u VW za Latvalu\nJari Mati Latvala je došao do svoje prve pobede od kako se pridružio VW ekipi. Latvala je do pobede došao konstantnom vožnjom i posle problema dosta ubedljivog Novikova. Opširnije: WRC: Prva pobeda u VW za Latvalu Add new comment Datum poslednje izmene petak, 10 januar 2014 15:26\nStrana 4 od 101\tStartPrev12345678910NextKraj\tAuto Godine 2016


Posjeta premijera Duška Markovića CANU - CANU\nPosjeta premijera Duška Markovića CANU\nPredsjednik Vlade Crne Gore Duško Marković, sa ministrom kulture Aleksandrom Bogdanovićem, ministrom sporta Nikolom Janovićem i saradnicima posjetio je danas Crnogorsku akademiju nauka i umjetnosti.\nU razgovoru sa članovima Predsjedništva Akademije, predsjednika Vlade je sa aktivnostima CANU u 2018. godini upoznao generalni sekretar CANU akademik Dragan Radonjić, a sa programom rada Akademije za narednu godinu potpredsjednik akademik Ljubiša Stanković.\nU konstruktivnom razgovoru istaknuta je potreba jačanja institucija i građanskog identiteta Crne Gore. Premijer Marković je naglasio potrebu otvaranja pitanja koja su u funkciji razvoja Crne Gore, dijaloga i građanskog sklada.\nČlanovi Predsjedništva CANU su ukazali i na značaj identitetskih pitanja o kojim se na nekoliko naučnih skupova organizovanih u 2018. godini u Akademiji raspravljalo, kao što su obilježavanje 130 godina od proglašenja Opšteg imovinskog zakonika za Knjaževinu Crnu Goru, Spoljna politika Crne Gore, Crna Gora 1878-1918, kao i skup o ustavnom patriotizmu.\nNaglašena je potreba organizovanja projekata, leksikografskih izdanja, naučnih skupova i naučnih tribina koji bi bili u funkciji razvoja Crne Gore kao građanske države okrenute evropskim vrijednostima.


Inspektori Poreske uprave RS će kontrolisati izdavanje fiskalnih računa - Impuls\nInspektori Poreske uprave RS će kontrolisati izdavanje fiskalnih računa\nObjavljeno: Ponedjeljak, 02 April 2018 08:52\nPoreska uprava Republike Srpske pokrenula je kampanju "Korak preduzmi, račun uzmi" s ciljem da podigne svijest građana o značaju uzimanja fiskalnih računa\nPoreska uprava Republike Srpske pokrenula je kampanju "Korak preduzmi, račun uzmi" s ciljem da podigne svijest građana o značaju uzimanja fiskalnih računa, čime će se dati doprinos borbi protiv sive ekonomije i povećanju ekonomske snage Srpske.\n"Inspektori će kontrolisati poslovne subjekte u izvršavanju ove zakonske obaveze sa ciljem poboljšanja poreske discipline poreskih obveznika kada je u pitanju obaveza izdavanja fiskalnih računa nakon svake kupovine ili izvršene usluge", navedeno je u saopćenju.\n"S ciljem preventivnog djelovanja, što je i smisao kampanje, naglašavamo da je važno promjeniti loše navike i povećati fiskalnu svijest kod građana i ukazati na značaj uzimanja fiskalnog računa", navode u Poreskoj upravi.\nIz Poreske uprave naglašavaju da se borba protiv sive ekonomije ne zasniva samo na zabranama i inspekcijskim mjerama već podrazumijeva i različite aktivnosti šire društvene zajednice, od kojih je jedna upravo uzimanje fiskalnog računa.\nNeizdavanjem fiskalnih računa, napominju u Poreskoj, poreski obveznici pokazuju da je njihovo poslovanje nelegalno, kao i da ne prikazuju prihode i ne plaćaju porez.\n"Poreska uprava prilikom svojih kontrola samo sprečava poreske obveznike da rade nelegalno, da vrše utaju poreza i da budu nelojalna konkurencija onima koji izdaju fiskalne račune prilikom prodaje roba ili usluga", dodaje se u saopštenju.\nU tom periodu su inspektori Poreske uprave za 581 poreskog obveznika izrekli mjeru privremene zabrane obavljanja djelatnosti u trajanju od 15 dana zbog neizdavanja fiskalnih računa.\nSrpska bilježi ekonomski bum!\nNema u Srpskoj ekonomskog rasta\nLufthansa u prvom kvartalu zabilježila gubitak od milijardu eura